CELEX: 21999A0831(01)
Language: lv
Date: 1996-06-21 00:00:00
Title: Partnerības un sadarbības nolīgums par partnerības izveidi starp Eiropas Kopienām un to dalībvalstīm, no vienas puses, un Uzbekistānas Republiku, no otras puses

Svarīgs juridisks paziņojums

|

21999A0831(01)

Partnerības un sadarbības nolīgums par partnerības izveidi starp Eiropas Kopienām un to dalībvalstīm, no vienas puses, un Uzbekistānas Republiku, no otras puses  

Oficiālais Vēstnesis L 229 , 31/08/1999 Lpp. 0001 - 0052 Oficiālais Vēstnesis L 229 , 31/08/1999 Lpp. 0003 - 0052 Īpašais izdevums čehu valodā Nodaļa 11 Sējums 32 Lpp. 126  - 127 Īpašais izdevums čehu valodā Nodaļa 11 Sējums 56 Lpp. 98  - 153 Īpašais izdevums igauņu valodā Nodaļa 11 Sējums 32 Lpp. 126  - 127 Īpašais izdevums igauņu valodā Nodaļa 11 Sējums 56 Lpp. 98  - 153 Īpašais izdevums ungāru valodā Nodaļa 11 Sējums 32 Lpp. 126  - 127 Īpašais izdevums ungāru valodā Nodaļa 11 Sējums 56 Lpp. 98  - 153 Īpašais izdevums lietuviešu valodā Nodaļa 11 Sējums 32 Lpp. 126  - 127 Īpašais izdevums lietuviešu valodā Nodaļa 11 Sējums 56 Lpp. 98  - 153 Īpašais izdevums latviešu valodā Nodaļa 11 Sējums 32 Lpp. 126  - 127 Īpašais izdevums latviešu valodā Nodaļa 11 Sējums 56 Lpp. 98  - 153 Īpašais izdevums maltiešu valodā Nodaļa 11 Sējums 32 Lpp. 126  - 127 Īpašais izdevums maltiešu valodā Nodaļa 11 Sējums 56 Lpp. 98  - 153 Īpašais izdevums poļu valodā Nodaļa 11 Sējums 32 Lpp. 126  - 127 Īpašais izdevums poļu valodā Nodaļa 11 Sējums 56 Lpp. 98  - 153 Īpašais izdevums slovāku valodā Nodaļa 11 Sējums 32 Lpp. 126  - 127 Īpašais izdevums slovāku valodā Nodaļa 11 Sējums 56 Lpp. 98  - 153 Īpašais izdevums slovēņu valodā Nodaļa 11 Sējums 32 Lpp. 126  - 127 Īpašais izdevums slovēņu valodā Nodaļa 11 Sējums 56 Lpp. 98  - 153

		Partnerības un sadarbības nolīgumspar partnerības izveidi starp Eiropas Kopienām un to dalībvalstīm, no vienas puses, un Uzbekistānas Republiku, no otras puses [1]BEĻĢIJAS KARALISTE,DĀNIJAS KARALISTE,VĀCIJAS FEDERATĪVĀ REPUBLIKA,GRIEĶIJAS REPUBLIKA,SPĀNIJAS KARALISTE,FRANCIJAS REPUBLIKA,ĪRIJA,ITĀLIJAS REPUBLIKA,LUKSEMBURGAS LIELHERCOGISTE,NĪDERLANDES KARALISTE,AUSTRIJAS REPUBLIKA,PORTUGĀLES REPUBLIKA,SOMIJAS REPUBLIKA,ZVIEDRIJAS KARALISTE,LIELBRITĀNIJAS UN ZIEMEĻĪRIJAS APVIENOTĀ KARALISTE,Eiropas Kopienas dibināšanas līguma, Eiropas Ogļu un tērauda kopienas dibināšanas līguma un Eiropas Atomenerģijas kopienas dibināšanas līguma Puses,še turpmāk — "dalībvalstis", unEIROPAS KOPIENA, EIROPAS OGĻU UN TĒRAUDA KOPIENA UN EIROPAS ATOMENERĢIJAS KOPIENA,še turpmāk — "Kopiena",no vienas puses, unUZBEKISTĀNAS REPUBLIKA,no otras puses,ŅEMOT VĒRĀ saiknes, kas pastāv starp Kopienu, tās dalībvalstīm un Uzbekistānas Republiku, un to kopīgās vērtības,ATZĪSTOT, ka Kopiena un Uzbekistānas Republika vēlas šīs saiknes stiprināt un izveidot partnerību un sadarbību, kas pastiprinātu un paplašinātu attiecības, kas iedibinātas jau agrāk, jo īpaši ar Eiropas Ekonomikas kopienas un Eiropas Atomenerģijas kopienas un Padomju Sociālistisko Republiku Savienības Nolīgumu par tirdzniecību un komerciālo un ekonomisko sadarbību, kas noslēgts 1989. gada 18. decembrī,ŅEMOT VĒRĀ Kopienas un tās dalībvalstu un Uzbekistānas Republikas apņemšanos stiprināt politiskās un ekonomiskās brīvības, kas ir partnerības pamats,ATZĪSTOT šajā sakarā, ka atbalsts Uzbekistānas Republikas neatkarībai, suverenitātei un teritoriālajai vienotībai sekmēs miera un stabilitātes nodrošināšanu Centrālāzijā,ŅEMOT VĒRĀ Pušu apņemšanos veicināt starptautisko mieru un drošību, kā arī strīdu izšķiršanu mierīgā ceļā, un šajā nolūkā sadarboties Apvienoto Nāciju Organizācijā un Eiropas Drošības un sadarbības organizācijā (EDSO),ŅEMOT VĒRĀ Kopienas, tās dalībvalstu un Uzbekistānas Republikas stingro apņemšanos pilnīgi īstenot visus principus un noteikumus, kas ietverti Eiropas Drošības un sadarbības konferences (EDSK) Nobeiguma aktā, sekojošo Madrides un Vīnes sanāksmju noslēguma dokumentos, EDSK Bonnas konferences dokumentā par ekonomisko sadarbību, Parīzes Hartā jaunai Eiropai un 1992. gada EDSK Helsinku dokumentā — "Pārmaiņu pārbaudījumi" un citos EDSK pamatdokumentos,PĀRLIECINĀTAS, ka liela nozīme ir tiesiskumam un cilvēktiesību ievērošanai, jo īpaši minoritāšu tiesību ievērošanai, kā arī daudzpartiju sistēmas izveidošanai ar brīvām un demokrātiskām vēlēšanām, un ekonomikas liberalizācijai, kuras mērķis ir izveidot tirgus ekonomiku,UZSKATOT, ka šā Partnerības un sadarbības nolīguma pilnīga īstenošana būs atkarīga gan no Uzbekistānas Republikas politisko, ekonomisko un tiesisko reformu turpināšanas un pabeigšanas, kā arī sadarbībai vajadzīgo faktoru ieviešanas, jo īpaši ņemot vērā EDSK Bonnas konferences secinājumus,VĒLOTIES veicināt reģionālo sadarbību ar kaimiņvalstīm jomās, uz kurām attiecas šis Nolīgums, lai veicinātu reģiona labklājību un stabilitāti,VĒLOTIES izveidot un attīstīt regulāru politisko dialogu par divpusējiem, reģionāliem un starptautiskiem jautājumiem, kas interesē abas Puses,ATZĪSTOT UN ATBALSTOT Uzbekistānas Republikas vēlmi izveidot ciešu sadarbību ar Eiropas iestādēm,ŅEMOT VĒRĀ nepieciešamību veicināt ieguldījumus Uzbekistānas Republikā, tostarp ieguldījumus enerģētikas nozarē, un šajā sakarā ņemot vērā īpašo nozīmi, ko Kopiena un tās dalībvalstis piešķir taisnīgiem tranzīta nosacījumiem enerģētikas produktu ekportēšanā; apstiprinot Kopienas, tās dalībvalstu un Uzbekistānas Republikas atbalstu Eiropas Enerģētikas hartai, kā arī Enerģētikas hartas nolīguma un Enerģētikas hartas protokola par energoefektivitāti un ar to saistītiem vides aspektiem pilnīgai īstenošanai,ŅEMOT VĒRĀ Kopienas vēlmi attiecīgā gadījumā nodrošināt ekonomisko sadarbību un tehnisko palīdzību,ŅEMOT VĒRĀ šā Nolīguma lietderību, lai sekmētu pakāpenisku attiecību atjaunošanu starp Uzbekistānas Republiku un plašāku sadarbības telpu Eiropā un blakus esošos reģionos un Uzbekistānas Republikas pakāpenisku iekļaušanu atklātā starptautiskā sistēmā,IEVĒROJOT Pušu apņemšanos liberalizēt tirdzniecību saskaņā ar Pasaules tirdzniecības organizācijas (PTO) noteikumiem, un pārliecībā, ka Uzbekistānas Republikas pievienošanās PTO ļaus turpmāk pastiprināt tirdzniecības attiecības starp Pusēm,APZINOTIES vajadzību uzlabot nosacījumus, kas skar uzņēmējdarbību un ieguldījumus, un nosacījumus tādās jomās kā uzņēmējsabiedrību dibināšana, darbaspēks, pakalpojumu nodrošināšana un kapitāla kustība,PĀRLIECINĀTAS, ka šis Nolīgums radīs jaunus apstākļus Pušu ekonomiskajās attiecībās, un īpaši tirdzniecības un ieguldījumu attīstībā, kas ir būtiski ekonomikas pārstrukturēšanai un tehnoloģiskai modernizācijai,VĒLOTIES izveidot ciešu sadarbību vides aizsardzības jomā, ņemot vērā Pušu savstarpējo atkarību šajā jomā,ATZĪSTOT to, ka sadarbība nelegālās imigrācijas novēršanā un kontrolē ir viens no šā Nolīguma pamatmērķiem,VĒLOTIES ieviest sadarbību kultūras jomā un uzlabot informācijas plūsmu,IR NOSLĒGUŠAS ŠO NOLĪGUMU.1. pantsAr šo tiek izveidota partnerība starp Kopienu un tās dalībvalstīm, no vienas puses, un Uzbekistānas Republiku, no otras puses. Šās partnerības mērķi ir:- atbalstīt Uzbekistānas Republikas patstāvību un suverenitāti,- atbalstīt Uzbekistānas Republikas centienus nostiprināt demokrātiju, attīstīt ekonomiku un pabeigt pāreju uz tirgus ekonomiku,- nodrošināt pienācīgu pamatu Pušu politiskajam dialogam, kas ļautu attīstīties politiskajām attiecībām,- veicināt tirdzniecību un ieguldījumus un saskaņotas ekonomiskās attiecības starp Pusēm, lai tādējādi sekmētu to noturīgu ekonomikas attīstību,- nodrošināt sadarbības pamatu likumdošanas, ekonomikas, sociālajā, finanšu, civilzinību, tehnoloģiju un kultūras jomā,- palīdzēt Uzbekistānā izveidot tādu pilsonisko sabiedrību, kuras pamatā ir tiesiskuma principi.I SADAĻAVISPĀRĒJI PRINCIPI2. pantsDemokrātijas, starptautisko tiesību un cilvēktiesību principu ievērošana, kā īpaši noteikts ANO statūtos, Helsinku nobeiguma aktā un Parīzes hartā jaunai Eiropai, kā arī tirgus ekonomikas principu ievērošana, ieskaitot tos, kas deklarēti EDSK Bonnas konferences dokumentos, liek pamatu Pušu iekšējai politikai un ārpolitikai un ir partnerattiecību un šā Nolīguma būtiski elementi.3. pantsPuses uzskata, ka to turpmākai labklājībai un stabilitātei ir būtiski, lai jaunās neatkarīgās valstis, kas radušās pēc Padomju Sociālistisko Republiku Savienības sabrukuma (še turpmāk — "neatkarīgās valstis") saglabātu un attīstītu savstarpējo sadarbību labu kaimiņattiecību garā, atbilstīgi Helsinku Nobeiguma akta principiem un starptautiskajām tiesībām, un visiem spēkiem rosinās šo procesu.II SADAĻAPOLITISKAIS DIALOGS4. pantsStarp Pusēm izveido regulāru politisko dialogu, ko tām ir nodoms attīstīt un pastiprināt. Tas pavada un nostiprina Kopienas un Uzbekistānas Republikas tuvināšanos, atbalsta politiskās un ekonomiskās pārmaiņas, kas notiek šajā valstī, un sekmē jaunu sadarbības veidu izveidi. Politiskais dialogs:- stiprina Uzbekistānas Republikas saiknes ar Kopienu un tās dalībvalstīm un tādējādi arī ar demokrātisko valstu kopienu kopumā. Ar šo Nolīgumu panāktā ekonomiskā konverģence rada intensīvākas politiskās attiecības,- sekmē pozīciju tuvināšanos starptautiskos jautājumos, kas svarīgi abām Pusēm, tādējādi paaugstinot drošību un stabilitāti reģionā,- paredz, ka Puses cenšas sadarboties jautājumos, kas attiecas uz demokrātijas principu ievērošanu, cilvēktiesību, īpaši minoritāšu tiesību ievērošanu, aizsardzību un veicināšanu, un vajadzības gadījumā apspriežas par attiecīgiem jautājumiem.Šādi dialogi var notikt reģionu mērogā.5. pantsMinistru līmenī politisko dialogu risina Sadarbības padomē, kas izveidota saskaņā ar 78. pantu, bet citos gadījumos pēc savstarpējas vienošanās.6. pantsPuses izveido citas politiskā dialoga procedūras un mehānismus, jo īpaši šāda veida dialogu:- regulāras tikšanās augstāko amatpersonu līmenī starp Kopienas un tās dalībvalstu pārstāvjiem, no vienas puses, un Uzbekistānas Republikas pārstāvjiem, no otras puses,- pilnīga diplomātisko kanālu izmantošana starp Pusēm, tostarp attiecīga saskare gan divpusējā, gan daudzpusējā jomā, piemēram, ANO, EDSK sanāksmēs un citur,- citādi līdzekļi, ieskaitot iespējamas ekspertu tikšanās, kas sekmētu šā dialoga nostiprināšanu un attīstīšanu.7. pantsParlamentārā līmenī politiskais dialogs norisinās Parlamentārās sadarbības komitejā, kas izveidota saskaņā ar 83. pantu.III SADAĻAPREČU TIRDZNIECĪBA8. pants1. Puses viena otrai piešķir vislielākās labvēlības režīmu šādās jomās:- muitas nodokļi un maksājumi, kurus piemēro attiecībā uz importu un eksportu, tostarp šādu nodokļu un maksājumu iekasēšanas veids,- noteikumi, kas saistīti ar muitošanu, tranzītu, noliktavām un pārkraušanu,- nodokļi vai jebkura veida citi iekšējie maksājumi, kurus tieši vai netieši piemēro ievestajām precēm,- maksāšanas veidi un šādu maksājumu pārvedums,- noteikumi, kas saistīti ar preču pārdošanu, pirkšanu, transportu, izplatīšanu un izmantošanu vietējā tirgū.2. Šā panta 1. punkta noteikumi neattiecas uz:a) priekšrocībām, kas piešķirtas ar nolūku izveidot muitas savienību vai brīvās tirdzniecības zonu, vai saskaņā ar šādas savienības vai zonas izveidošanu;b) priekšrocībām, kas piešķirtas konkrētām valstīm saskaņā ar PTO noteikumiem un citiem starptautiskiem līgumiem par labu jaunattīstības valstīm;c) priekšrocībām, kas piešķirtas blakus esošajām valstīm, lai atvieglotu pierobežas pārvadājumus.3. Pārejas laikā, kas beidzas dienā, kad Uzbekistānas Republika pievienojas PTO, vai 1998. gada 31. decembrī, atkarībā no tā, kas notiek ātrāk, 1. punktā paredzētie noteikumi neattiecas uz I pielikumā noteiktajām priekšrocībām, ko Uzbekistānas Republika piešķīrusi citām valstīm, kas izveidojušās pēc PSRS sabrukuma.9. pants1. Puses vienojas, ka brīva tranzīta princips ir šā Nolīguma mērķu sasniegšanas būtisks priekšnoteikums.Šajā sakarā katra Puse savā teritorijā nodrošina to preču neierobežotu tranzītu, kuru izcelsme ir otras Puses muitas teritorijā vai kas paredzētas otras Puses muitas teritorijai.2. Puses savstarpēji piemēro VVTT V panta 2., 3., 4. un 5. punktā aprakstītos noteikumus.3. Šajā pantā ietvertie noteikumi neskar nekādus īpašus noteikumus saistībā ar īpašām nozarēm, jo īpaši tādām kā transports, vai saistībā ar tiem izstrādājumiem, par kuriem Puses vienojušās.10. pantsNeskarot tiesības un pienākumus, kas paredzēti starptautiskās konvencijās par preču pagaidu ievešanu, kuras saistošas abām Pusēm, katra Puse turklāt piešķir otrai Pusei atbrīvojumu no ievedmaksājumiem un ievedmuitas nodokļiem par precēm, kas ievestas uz laiku, tādos gadījumos un saskaņā ar tādām procedūrām, kā nosaka jebkura cita starptautiska konvencija, kas saistoša šajā jomā, saskaņā ar saviem tiesību aktiem. Ņem vērā nosacījumus, ar kuriem saistības, kas paredzētas šādā konvencijā pieņēmusi attiecīgā Puse.11. pants1. Uzbekistānas Republikas izcelsmes preces Kopienā importē bez kvantitatīviem ierobežojumiem un līdzvērtīgas iedarbības pasākumiem, neskarot šā Nolīguma 13., 16. un 17. panta noteikumus.2. Kopienas izcelsmes preces Uzbekistānas Republikā importē bez kvantitatīviem ierobežojumiem un līdzvērtīgas iedarbības pasākumiem, neskarot šā Nolīguma 13., 16. un 17. panta noteikumus.12. pantsPreces starp Pusēm tirgo par tirgus cenām.13. pants1. Ja kādu preci ieved vienas Puses teritorijā tik lielos daudzumos un saskaņā ar tādiem nosacījumiem, ka tas rada vai var radīt kaitējumu līdzīgu vai tieši konkurējošu preču vietējiem ražotājiem, Kopiena vai Uzbekijas Republika, atkarībā no tā, kuru tas skar, var veikt attiecīgus pasākumus saskaņā ar šādām procedūrām un noteikumiem.2. Pirms jebkuru minēto pasākumu veikšanas vai iespējami drīz gadījumos, uz kuriem attiecas 4. punkts, Kopiena vai Uzbekistānas Republika, atkarībā no konkrētā gadījuma, iesniedz Sadarbības padomei visu attiecīgo informāciju, lai rastu abām Pusēm pieņemamu risinājumu, kā noteikts XI sadaļā.3. Ja konsultāciju rezultātā Puses nepanāk vienošanos 30 dienu laikā pēc tam, kad Sadarbības padomei paziņots par darbībām, lai izvairītos no šādas situācijas, Puse, kas pieprasījusi konsultācijas, var brīvi ierobežot attiecīgo produktu importu vai pieņemt citus attiecīgus pasākumus tādā mērā un uz tik ilgu laiku, kāds nepieciešams, lai novērstu kaitējumu vai to izlabotu, vai pieņemt citus atbilstīgus pasākumus.4. Kritiskos apstākļos, ja kavēšanās radītu grūti labojamu kaitējumu, Puses var veikt pasākumus pirms konsultācijām, ar nosacījumu, ka pēc šās darbības veikšanas nekavējoties piedāvā konsultācijas.5. Izvēloties pasākumus saskaņā ar šo pantu, Puses dod priekšroku tādiem pasākumiem, kas rada vismazākos traucējumus šā Nolīguma mērķu sasniegšanai.6. Šā panta noteikumi nekādā veidā neietekmē un neierobežo kādu Pusi veikt antidempinga vai kompensācijas pasākumus saskaņā ar VVTT VI pantu, Vienošanos par VVTT VI panta īstenošanu, Vienošanos par VVTT VI, XVI un XXIII panta interpretāciju un piemērošanu vai attiecīgās valsts tiesību aktiem.14. pantsPuses apņemas apsvērt, ciktāl to ļauj apstākļi šā Nolīguma noteikumu pilnveidošanu attiecībā uz preču savstarpējo tirdzniecību, tostarp situāciju, kas rodas sakarā ar Uzbekistānas Republikas pievienošanos PTO. Sadarbības padome var sniegt Pusēm ieteikumus par šādām pārmaiņām, ko Puses varētu īstenot tām vienojoties un saskaņā ar to attiecīgajām procedūrām.15. pantsŠis Nolīgums neliedz piemērot importa, eksporta vai tranzīta aizliegumus vai ierobežojumus, kas pamatoti ar sabiedrības morāles, sabiedriskās kārtības vai sabiedrības drošības apsvērumiem; cilvēku, dzīvnieku vai augu veselības un dzīvības aizsardzības apsvērumiem; dabas resursu aizsardzības apsvērumiem; valsts māksliniecisko, vēsturisko vai arheoloģisko vērtību aizsardzību, kā arī intelektuālā, rūpnieciskā un komerciālā īpašuma aizsardzības apsvērumiem vai noteikumiem par zeltu un sudrabu. Šādus aizliegumus vai ierobežojumus tomēr nedrīkst piemērot Pušu tirdzniecībā kā patvaļīgas diskriminācijas līdzekli vai kā slēptu tirdzniecības ierobežojumu.16. pantsŠo sadaļu nepiemēro to tekstilizstrādājumu tirdzniecībai, kas ietverti kombinētās nomenklatūras 50.–63. nodaļā. Šo izstrādājumu tirdzniecību reglamentē ar atsevišķu nolīgumu, kas parafēts 1995. gada 4. decembrī un provizoriski piemērots no 1996. gada 1. janvāra.17. pants1. Eiropas Ogļu un tērauda kopienas dibināšanas līgumā iekļauto produktu tirdzniecību reglamentē šīs sadaļas noteikumi, izņemot 11. pantu.2. Izveido kontaktgrupu ogļu un tērauda jautājumos, kurā ir Kopienas pārstāvji, no vienas puses, un Uzbekistānas Republikas pārstāvji, no otras puses.Kontaktgrupa regulāri apmainās ar informāciju par visiem ogļu un tērauda jautājumiem, kas interesē Puses.18. pantsUz kodolmateriālu tirdzniecību attiecas īpaša nolīguma noteikumi, ko noslēdz starp Eiropas Atomenerģijas kopienu un Uzbekistānas Republiku.IV SADAĻANOTEIKUMI, KAS SKAR UZŅĒMĒJDARBĪBU UN IEGULDĪJUMUSI NODAĻADARBA NOSACĪJUMI19. pants1. Atbilstoši katrā dalībvalstī piemērojamajiem tiesību aktiem, nosacījumiem un procedūrām, Kopiena un tās dalībvalstis nodrošina, ka režīms, ko piemēro tiem Uzbekistānas Republikas pilsoņiem, kuri ir likumīgi nodarbināti kādas dalībvalsts teritorijā, nekādā veidā tos nediskriminē pilsonības dēļ attiecībā uz darba apstākļiem, atalgojumu vai atlaišanu, salīdzinot ar dalībvalsts pilsoņiem.2. Atbilstoši Uzbekistānas Republikā piemērojamajiem tiesību aktiem, nosacījumiem un procedūrām, Uzbekistānas Republika nodrošina, ka režīms, ko piešķir kādas dalībvalsts pilsoņiem, kas likumīgi nodarbināti Uzbekistānas Republikas teritorijā, nekādā veidā tos nediskriminē pilsonības dēļ attiecībā uz darba apstākļiem, atalgojumu vai atlaišanu, salīdzinot ar Uzbekistānas Republikas pilsoņiem.20. pantsSadarbības padome izskata, kādā veidā var uzlabot uzņēmēju darba apstākļus atbilstīgi Pušu starptautiskajām saistībām, ieskaitot tās, kas izklāstītas EDSK Bonnas konferences dokumentā.21. pantsSadarbības padome sniedz ieteikumus 19. un 20. panta īstenošanai.II NODAĻANOSACĪJUMI, KAS SKAR UZŅĒMĒJSABIEDRĪBU DIBINĀŠANU UN DARBĪBU22. pants1. Kopiena un tās dalībvalstis piešķir Uzbekistānas uzņēmējsabiedrību dibināšanai ne mazāk labvēlīgu režīmu kā to, kas piešķirts jebkuras trešās valsts uzņēmējsabiedrībām, kā noteikts 24. panta d) apakšpunktā.2. Neskarot II pielikumā minētās atrunas, Kopiena un tās dalībvalstis attiecībā uz to Uzbekistānas uzņēmējsabiedrību meitasuzņēmumu darbību, kas dibināti to teritorijās, piešķir ne mazāk labvēlīgu režīmu kā to, kas piešķirts jebkurai Kopienas uzņēmējsabiedrībai.3. Kopiena un tās dalībvalstis attiecībā uz to Uzbekistānas uzņēmējsabiedrību filiāļu darbību, kas dibinātas to teritorijās, piešķir ne mazāk labvēlīgu režīmu kā to, kas piešķirts jebkuras trešās valsts uzņēmējsabiedrību filiālēm.4. Neskarot atrunas, kas minētas III pielikumā, Uzbekistānas Republika piešķir Kopienas uzņēmējsabiedrību dibināšanai, kā noteikts 24. panta d) apakšpunktā, ne mazāk labvēlīgu režīmu kā to, kas piešķirts Uzbekistānas vai jebkuras trešās valsts uzņēmējsabiedrībām atkarībā no tā, kāds ir labvēlīgāks.5. Uzbekistānas Republika piešķir tās teritorijā dibinātajiem Kopienas uzņēmējsabiedrību meitasuzņēmumiem vai filiālēm ne mazāk labvēlīgu režīmu kā to, kas piešķirts tās uzņēmējsabiedrībām vai filiālēm vai jebkuras trešās valsts uzņēmējsabiedrībai vai filiālei attiecībā uz tās darbību, atkarībā no tā, kāds ir vislabvēlīgākais to darbībai.23. pants1. Šā Nolīguma 22. panta noteikumi neattiecas uz gaisa transportu, iekšējo ūdensceļu transportu un jūras transportu.2. Attiecībā uz turpmāk minētajām darbībām, ko veic kuģu aģentūras, lai sniegtu pakalpojumus starptautiskajam jūras transportam, ieskaitot vairākveidu pārvadājumu darbības, kas daļēji notiek pa jūru, katra Puse tomēr atļauj otras Puses uzņēmējsabiedrībām komerciāli darboties tās teritorijā meitasuzņēmumus vai filiāļu veidā atbilstīgi tādiem dibināšanas un darbības nosacījumiem, kas nav mazāk labvēlīgi kā tie, kas piešķirti Puses pašas uzņēmējsabiedrībām vai jebkuras trešās valsts uzņēmējsabiedrības meitasuzņēmumiem vai filiālēm, atkarībā no tā, kādi nosacījumi ir labvēlīgāki.3. Šādas darbības ietver, bet ne tikai:a) jūras transporta un saistīto pakalpojumu tirgdarbību un pārdošanu, izmantojot tiešus kontaktus ar klientiem, no kotēšanas līdz rēķina iesniegšanai, ja šos pakalpojumus veic vai piedāvā pats pakalpojumu sniedzējs vai tie pakalpojumu sniedzēji, ar kuriem pakalpojumu pārdevējs ir izveidojis patstāvīgu tirdzniecības sadarbību;b) jebkura transporta un saistīto pakalpojumu pirkšanu un izmantošanu savā vai klientu vārdā (un tālākpārdošanu klientiem), ieskaitot jebkāda veida iekšzemes transporta pakalpojumus, jo īpaši iekšzemes ūdensceļu, autotransporta un dzelzceļa pakalpojumus, kas vajadzīgi, lai sniegtu integrētu pakalpojumu;c) dokumentācijas sagatavošanu, kas saistīta ar pārvadājuma dokumentiem, muitas dokumentiem vai citu dokumentu sagatavošanu, kas saistīti ar pārvadāto preču izcelsmi un raksturu;d) darījumu informācijas sagatavošanu, izmantojot visus līdzekļus, tostarp datorizētas informācijas sistēmas un elektronisku datu apmaiņu (uz ko attiecas jebkuri nediskriminējošie ierobežojumi saistībā ar elektrosakariem);e) jebkādu darījumu slēgšanu ar jebkuru vietējo kuģu aģentūru, ieskaitot līdzdalību uzņēmuma kapitālā un vietējo darbinieku iecelšanu amatā (vai, attiecībā uz ārvalstu darbiniekiem — saskaņā ar attiecīgajiem šā Nolīguma noteikumiem);f) rīkošanos uzņēmējsabiedrību vārdā, tai skaitā, organizējot kuģa iebraukšanu ostā vai kravu pieņemšanu, ja tas nepieciešams.24. pantsŠajā Nolīgumā:a) "Kopienas uzņēmējsabiedrība" vai attiecīgi "Uzbekistānas uzņēmējsabiedrība" ir uzņēmējsabiedrība, kas izveidota saskaņā ar dalībvalsts vai attiecīgi Uzbekistānas tiesību aktiem un kuras juridiskā adrese vai centrālā administrācija, vai galvenā uzņēmējdarbības vieta atrodas attiecīgi Kopienas vai Uzbekistānas Republikas teritorijā. Tomēr, ja uzņēmējsabiedrībai, kas izveidota saskaņā ar kādas dalībvalsts vai attiecīgi Uzbekistānas Republikas tiesību aktiem, Kopienas vai attiecīgi Uzbekistānas Republikas teritorijā atrodas vienīgi tās juridiskā adrese, šo uzņēmējsabiedrību uzskata par Kopienas vai attiecīgi Uzbekistānas uzņēmējsabiedrību tikai tad, ja tās darbībai ir īsta un pastāvīga saikne ar kādas dalībvalsts vai attiecīgi Uzbekistānas Republikas ekonomiku;b) uzņēmējsabiedrības "meitasuzņēmums" ir uzņēmējsabiedrība, kuru efektīvi kontrolē pirmā uzņēmējsabiedrība;c) uzņēmējsabiedrības "filiāle" ir uzņēmējdarbības vieta bez juridiskas personas statusa, kurai piemīt pastāvīguma pazīmes, piemēram, mātesuzņēmuma atzars, kam ir vadība un materiālais aprīkojums, lai veiktu uzņēmējdarbību ar trešām personām, lai šīm trešām personām, kaut arī tās ir informētas, ka vajadzības gadījumā tām būs juridiska saikne ar mātesuzņēmumu, kura galvenais birojs atrodas ārvalstīs, nav jāveic darījumi tieši ar mātesuzņēmumu, bet tās var veikt darījumus mātesuzņēmuma atzara uzņēmējdarbības vietā;d) "dibināšana" ir šā panta a) apakšpunktā minēto Kopienas vai Uzbekistānas uzņēmējsabiedrību tiesības uzsākt saimniecisko darbību, izveidojot meitasuzņēmumus un filiāles attiecīgi Uzbekistānas Republikā vai Kopienā;e) "darbība" ir saimniecisko darbību veikšana;f) "saimnieciskās darbības" ir rūpnieciska, komerciāla un profesionāla rakstura darbības.Attiecībā uz starptautisko jūras transportu, ieskaitot vairākveidu pārvadājumu darbības, kas ietver pārvadājumus pa jūru, šīs nodaļas un III nodaļas noteikumus izmanto arī dalībvalstu vai Uzbekistānas Republikas pilsoņi, kas veic uzņēmējdarbību attiecīgi ārpus Kopienas vai Uzbekistānas Republikas, un kuģošanas sabiedrības, kas dibinātas ārpus Kopienas vai Uzbekistānas Republikas, kuras kontrolē dalībvalsts vai Uzbekistānas Republikas pilsoņi, ja to kuģi reģistrēti attiecīgi šajā dalībvalstī vai Uzbekistānas Republikā saskaņā ar to attiecīgajiem tiesību aktiem.25. pants1. Neatkarīgi no jebkuriem citiem šā Nolīguma noteikumiem, jebkuru Pusi nedrīkst kavēt veikt piesardzības pasākumus, tostarp pasākumus, lai aizsargātu ieguldītājus, noguldītājus, apdrošinājuma ņēmējus un personas, pret kurām finanšu pakalpojumu sniedzējam ir uzticības pienākums, aizsardzības pasākumus, vai pasākumus finanšu sistēmas vienotības un stabilitātes nodrošināšanai. Ja šie pasākumi neatbilst šā Nolīguma noteikumiem, tos nedrīkst izmantot kā līdzekli, lai apietu Puses pienākumus saskaņā ar šo Nolīgumu.2. Neko šajā Nolīgumā nevar uzskatīt par prasību Pusei atklāt informāciju, kas saistīta ar individuālu klientu darījumiem vai kontiem, vai jebkādu konfidenciālu informāciju vai komercnoslēpumu, kas ir valsts iestāžu rīcībā.3. Šajā Nolīgumā "finanšu pakalpojumi" ir darbības, kas aprakstītas IV pielikumā.26. pantsŠā Nolīguma noteikumi neliedz nevienai Pusei piemērot pasākumus, kas vajadzīgi, lai nepieļautu, ka šā Nolīguma noteikumus izmanto, lai apietu tās pasākumus attiecībā uz trešās valsts piekļuvi tās tirgum.27. pants1. Neskarot šīs sadaļas I nodaļas noteikumus, Kopienas uzņēmējsabiedrībai vai Uzbekistānas uzņēmējsabiedrībai, kas dibināta attiecīgi Uzbekistānas Republikas vai Kopienas teritorijā, saskaņā ar uzņēmuma reģistrācijai valstī spēkā esošajiem tiesību aktiem, ir tiesības attiecīgi Uzbekistānas Republikas vai Kopienas teritorijā pašai vai ar tās meitasuzņēmumu vai filiāļu starpniecību nodarbināt darbiniekus, kuri ir attiecīgi Kopienas dalībvalstu vai Uzbekistānas pilsoņi, ja šie darbinieki ir vadoši darbinieki, kā noteikts 2. punktā, un ja viņus nodarbina tikai šīs uzņēmējsabiedrības vai filiāles. Šo darbinieku uzturēšanās un darba atļaujas attiecas tikai uz nodarbinātības periodu.2. Iepriekš minēto uzņēmējsabiedrību, še turpmāk — "organizāciju", vadošais personāls ir "darbinieki, kas pārcelti darbā citā šā uzņēmuma struktūrā", kā noteikts c) punktā, kas iedalīti šādās kategorijās, ja vien šī organizācija ir juridiska persona un attiecīgās personas (izņemot akciju kontrolpaketes īpašniekus) vismaz vienu gadu tieši pirms šādas pārcelšanas ir tajā strādājušas vai bijušas tās biedri:a) personas, kas organizācijā ieņem vadošus amatus, tieši vada uzņēmuma pārvaldi, un kuras galvenokārt vispārīgi uzrauga vai vada uzņēmuma valde vai akcionāru padome, vai līdzvērtīga struktūra, ieskaitot:- personas, kas vada uzņēmumu, uzņēmuma nodaļu vai apakšnodaļu,- personas, kas uzrauga un kontrolē citu administrācijas darbinieku, speciālistu vai vadītāju darbu,- personas, kurām ir pilnvaras personiski pieņemt darbā un atlaist no darba vai ieteikt pieņemt darbā, atlaist no darba, vai veikt citas ar personālu saistītas darbības;b) personas, kas strādā organizācijā un kurām ir neikdienišķas zināšanas, kuras ir būtiskas sakarā ar uzņēmuma pakalpojumiem, pētījumu aparatūru, metodēm vai vadību. Šādu zināšanu novērtējumā var atspoguļot ne tikai zināšanas, kas ir specifiskas šim uzņēmumam, bet arī augstu kvalifikāciju saistībā ar darba vai aroda veidu, kam nepieciešamas specifiskas tehniskas zināšanas, ieskaitot piederību akreditētai profesijai;c) "darbinieks, kas pārcelts darbā citā šā uzņēmuma struktūrā" ir fiziska persona, kas strādā organizācijā Puses teritorijā un kas saimniecisko darbību veikšanai uz laiku tiek pārcelts otras Puses teritorijā; attiecīgās organizācijas galvenajai uzņēmējdarbības vietai jāatrodas kādas Puses teritorijā un darbiniekam jābūt pārceltam uz tās organizācijas uzņēmumu (filiāli, meitasuzņēmumu), kas efektīvi veic līdzīgas saimnieciskās darbības otras Puses teritorijā.28. pants1. Puses visiem spēkiem cenšas izvairīties no jebkādiem tādiem pasākumiem vai darbībām, kas dara otras Puses uzņēmējsabiedrību dibināšanas un darbības nosacījumus stingrāk ierobežotus nekā tie, kas ir spēkā dienā pirms Nolīguma parakstīšanas.2. Šā panta noteikumi neskar 36. panta noteikumus: situācijas, uz ko attiecas 36. pants, reglamentē tikai tā noteikumi, izslēdzot jebkādus citus noteikumus.3. Rīkojoties partnerības un sadarbības garā un ņemot vērā 42. panta noteikumus, Uzbekistānas Republikas valdība informē Kopienu par saviem nodomiem iesniegt jaunus tiesību aktus vai pieņemt jaunus noteikumus, kas var darīt Kopienas uzņēmējsabiedrību meitasuzņēmumu un filiāļu dibināšanas un darbības nosacījumus Uzbekistānas Republikā stingrāk ierobežotus nekā tie, kas ir spēkā dienā pirms šā Nolīguma parakstīšanas. Kopiena var lūgt Uzbekistānas Republiku darīt zināmus šo tiesību aktu vai noteikumu projektus un uzsākt konsultācijas par šiem projektiem.4. Ja Uzbekistānas Republikā ieviestie jaunie tiesību akti vai noteikumi dara stingrāk ierobežotus Uzbekistānas Republikā dibināto Kopienas uzņēmējsabiedrību meitasuzņēmumu un filiāļu darbības nosacījumus nekā tie, kas ir spēkā šā Nolīguma parakstīšanas dienā, šos attiecīgos tiesību aktus vai noteikumus trīs gadus pēc to stāšanās spēkā nepiemēro tiem meitasuzņēmumiem un filiālēm, kas jau bija nodibināti Uzbekistānas Republikā laikā, kad attiecīgais tiesību akts stājas spēkā.III NODAĻAPĀRROBEŽU PAKALPOJUMU SNIEGŠANA STARP KOPIENU UN UZBEKISTĀNAS REPUBLIKU29. pants1. Saskaņā ar šīs nodaļas noteikumiem Puses apņemas veikt vajadzīgos pasākumus, lai pakāpeniski ļautu sniegt pakalpojumus tām Kopienas vai Uzbekistānas uzņēmējsabiedrībām, kas dibinātas Pusē, kurā neatrodas persona, kam pakalpojumi paredzēti, ņemot vērā Pušu pakalpojumu nozaru attīstību.2. Sadarbības padome sniedz 1. punkta īstenošanai nepieciešamos ieteikumus.30. pantsPuses sadarbojas nolūkā attīstīt uz tirgu orientētu pakalpojumu jomu Uzbekistānas Republikā.31. pants1. Puses apņemas efektīvi piemērot principu par neierobežotu pieeju starptautiskajam jūras tirgum un satiksmei uz komerciāliem pamatiem:a) iepriekš minētais noteikums neskar tiesības un pienākumus, kas izriet no ANO Konvencijas par līnijpārvadātāju konferenču rīcības kodeksu, kas piemērojama vienai vai otrai šā Nolīguma Pusei. Jūras pārvadātāji, kas nav konferences biedri, var brīvi darboties, konkurējot ar konferences biedriem, kamēr vien tie ievēro principu godīgi konkurēt uz komerciāliem pamatiem;b) Puses apstiprina savas saistības ievērot brīvas konkurences vidi, kam ir būtiska iezīme sauso un šķidro beztaras preču pārvadājumos.2. Piemērojot 1. punkta principus, Puses:a) no šā Nolīguma stāšanās spēkā brīža nepiemēro nekādus jebkuras Kopienas dalībvalsts un bijušās Padomju Savienības divpusējo nolīgumu kravas dalīšanas noteikumus;b) neievieš kravas dalīšanas vienošanās turpmākos divpusējos nolīgumos ar trešām valstīm, izņemot tādos ārkārtas apstākļos, kad vienas vai otras šā Nolīguma Puses līnījpārvadātāju sabiedrībām citādi nav iespējas sekmīgi uzturēt satiksmi pārvadājumos uz attiecīgo trešo valsti un no tās;c) aizliedz kravas dalīšanas vienošanās turpmākos divpusējos nolīgumos attiecībā uz sauso un šķidro beztaras preču pārvadājumiem;d) šim Nolīgumam stājoties spēkā, atceļ visus vienpusējos pasākumus, administratīvos, tehniskos un citus šķēršļus, kam varētu būt ierobežojoša vai diskriminējoša ietekme attiecībā uz pakalpojumu sniegšanas brīvību starptautiskajā jūras transportā.32. pantsLai nodrošinātu koordinētu transporta attīstību starp Pusēm, kas pielāgota to komerciālajām vajadzībām, pēc šā Nolīguma stāšanās spēkā uz nosacījumiem par savstarpējo piekļuvi tirgum un pakalpojumu nodrošināšanu autotransporta, dzelzceļa un iekšzemes ūdensceļu jomā un gaisa transporta jomā, var attiecināt īpašus nolīgumus, kurus Puses apspriež attiecīgā gadījumā.IV NODAĻAVISPĀRĪGI NOTEIKUMI33. pants1. Šās sadaļas noteikumus piemēro saskaņā ar ierobežojumiem, ko pamato ar sabiedriskās kārtības, sabiedrības drošības vai veselības aizsardzības apsvērumiem.2. Tos nepiemēro darbībām, kas jebkuras Puses teritorijā, lai arī epizodiski, ir saistītas ar valsts varas īstenošanu.34. pantsAttiecībā uz šo sadaļu Nolīgums nekādi neliedz Pusēm piemērot to tiesību aktus un noteikumus par fizisko personu iebraukšanu un uzturēšanos, darbu, darba nosacījumiem un fizisko personu uzņēmējdarbības dibināšanu un pakalpojumu sniegšanu, ja vien tās šos tiesību aktus un noteikumus nepiemēro tādā veidā, ka tiek atceltas vai pasliktinās priekšrocības, kas jebkurai no Pusēm ir paredzētas saskaņā ar kādu konkrētu šā Nolīguma noteikumu. Šis noteikums neliedz piemērot 33. pantu.35. pantsŠā Nolīguma II, III un IV nodaļas noteikumu priekšrocības attiecas arī uz tām uzņēmējsabiedrībām, ko kopīgi kontrolē un kas pilnīgi pieder Kopienas un Uzbekistānas uzņēmējsabiedrībām.36. pantsRežīms, kuru viena Puse piešķīrusi otrai Pusei ne vēlāk kā vienu mēnesi pirms attiecīgo Vispārējās vienošanās par pakalpojumu tirdzniecību (VVPT) saistību stāšanās spēkā attiecībā uz nozarēm vai pasākumiem, ko aptver VVPT, nekādā gadījumā nevar būt labvēlīgāks par to, ko pirmā Puse piešķīrusi saskaņā ar VVPT noteikumiem, un tas attiecas uz visām pakalpojumu nozarēm, apakšnozarēm un pakalpojumu sniegšanas veidiem.37. pantsŠā Nolīguma II, III un IV nodaļā neņem vērā režīmu, ko Kopiena, tās dalībvalstis vai Uzbekistānas Republika ir piešķīrusi atbilstoši saistībām, ko tās uzņēmušās, slēdzot ekonomikas integrācijas nolīgumus saskaņā ar GATS V panta principiem.38. pants1. Vislielākās labvēlības režīms, ko piešķir saskaņā ar šīs sadaļas noteikumiem, nepiemēro nodokļu priekšrocībām, ko Puses piešķir vai piešķirs nākotnē, pamatojoties uz nolīgumiem par nodokļu uzlikšanas novēršanu vai citiem nodokļu noteikumiem.2. Šīs sadaļas noteikumus nevar uzskatīt par tādiem, kas Puses kavē pieņemt vai īstenot jebkādus pasākumus, kuru mērķis ir novērst nodokļu nemaksāšanu vai apiešanu saskaņā ar nodokļu noteikumiem nolīgumos par dubultas nodokļu uzlikšanas novēršanu vai citos nodokļu noteikumos, vai vietējos nodokļu likumos.3. Šās sadaļas noteikumus nevar uzskatīt par tādiem, kas liedz dalībvalstīm vai Uzbekistānas Republikai, piemērojot attiecīgos savu nodokļu tiesību aktu noteikumus, noteikt atšķirības starp nodokļu maksātājiem, kas neatrodas vienlīdzīgā situācijā, jo īpaši attiecībā uz to dzīves vietu.39. pantsNeskarot 27. panta noteikumus, nevienu II, III un IV nodaļas noteikumu neinterpretē kā tādu, kas dod tiesības:- dalībvalstu vai Uzbekistānas Republikas pilsoņiem ieceļot vai uzturēties attiecīgi Uzbekistānas Republikas vai Kopienas teritorijā jebkādā statusā, jo īpaši kā uzņēmējsabiedrības daļas īpašniekam vai dalībniekam, tās vadītājam vai darbiniekam, vai pakalpojumu sniedzējam vai saņēmējam,- Uzbekistānas uzņēmējsabiedrību meitasuzņēmumiem vai filiālēm Kopienā nodarbināt vai likt nodarbināt Kopienas teritorijā Uzbekistānas Republikas pilsoņus,- Kopienas uzņēmējsabiedrību meitasuzņēmumiem vai filiālēm Uzbekistānā nodarbināt vai likt nodarbināt Uzbekistānas Republikas teritorijā dalībvalstu pilsoņus,- Uzbekistānas uzņēmējsabiedrības vai Uzbekistānas uzņēmējsabiedrību meitasuzņēmumus vai filiāles Kopienā nodrošināt ar Uzbekistānas personām, lai tās darbotos citu personu labā un viņu uzraudzībā saskaņā ar pagaidu darba līgumiem,- Kopienas uzņēmējsabiedrības vai Kopienas uzņēmējsabiedrību meitasuzņēmumus vai filiāles Uzbekistānā nodrošināt ar darbiniekiem, kas ir dalībvalstu pilsoņi saskaņā ar pagaidu darba līgumiem.V NODAĻAKĀRTĒJIE MAKSĀJUMI UN KAPITĀLS40. pants1. Puses apņemas atļaut visus tos kārtējos maksājumus brīvi konvertējamā valūtā starp Kopienas un Uzbekistānas Republikas rezidentiem, kas saistīti ar preču, pakalpojumu vai personu kustību, kas veikta saskaņā ar šā Nolīguma noteikumiem.2. Attiecībā uz darījumiem maksājumu bilances kapitāla kontā, pēc šā Nolīguma stāšanās spēkā nodrošina brīvu kapitāla apriti saistībā ar tiešiem ieguldījumiem uzņēmējsabiedrībās, kas izveidotas saskaņā ar uzņēmējas valsts tiesību aktiem, un ieguldījumus, kas veikti saskaņā ar II nodaļas noteikumiem, un šo ieguldījumu un to radītās peļņas likvidāciju vai repatriāciju.3. Neskarot 2. un 5. punktu, no šā Nolīguma stāšanās spēkā neievieš nekādus jaunus ierobežojumus kapitāla apritei un ar to saistītajiem kārtējiem maksājumiem starp Kopienas un Uzbekistānas Republikas rezidentiem, un nepadara esošo režīmu stingrāku.4. Puses konsultējas, lai atvieglotu citu kapitāla veidu kustību, kas nav minēti 2. punktā, starp Kopienu un Uzbekistānas Republiku, un lai veicinātu šā Nolīguma mērķus.5. Atsaucoties uz šā panta noteikumiem līdz brīdim, kad Uzbekistānas valūta kļūs pilnīgi konvertējama Nolīguma par Starptautisko valūtas fondu (SVF) VIII panta nozīmē, Uzbekistānas Republika ārkārtas apstākļos var piemērot valūtas maiņas ierobežojumus, kas saistīti ar īstermiņa un vidēja termiņa finanšu kredītu piešķiršanu vai saņemšanu tādā mērā, kādā šādus ierobežojumus piemēro Uzbekistānas Republikai, piešķirot šādus kredītus, un kādā tie ir pieļaujami saskaņā ar Uzbekistānas Republikas statusu atbilstoši SVF. Šos ierobežojumus Uzbekistānas Republika piemēro bez diskriminācijas. Tos piemēro tā, lai radītu vismazākos iespējamos traucējumus šā Nolīguma darbībai. Uzbekistānas Republika nekavējoties informē Sadarbības padomi par šādu pasākumu ieviešanu un par visām pārmaiņām, kas ar tiem saistītas.6. Neskarot 1. un 2. punktu, ja ārkārtas apstākļos kapitāla kustība starp Kopienu un Uzbekistānas Republiku rada vai draud radīt nopietnas grūtības valūtas maiņas kursa politikas vai monetārās politikas darbībai Kopienā vai Uzbekistānas Republikā, attiecīgi Kopiena un Uzbekistānas Republika var veikt drošības pasākumus attiecībā uz kapitāla apriti starp Kopienu un Uzbekistānas Republiku uz laika posmu, ne ilgāku par sešiem mēnešiem, ja šādi pasākumi ir noteikti vajadzīgi.VI NODAĻAINTELEKTUĀLĀ, RŪPNIECISKĀ UN KOMERCIĀLĀ ĪPAŠUMA AIZSARDZĪBA41. pants1. Saskaņā ar šā panta un V pielikuma noteikumiem, Uzbekistānas Republika turpina uzlabot intelektuālā, rūpnieciskā un komerciālā īpašuma tiesību aizsardzību, lai, beidzoties piektajam gadam pēc šā Nolīguma stāšanās spēkā, tā varētu nodrošināt tādu pašu aizsardzības līmeni kā Kopienā, ieskaitot efektīvus līdzekļus šo tiesību piemērošanai.2. Beidzoties piektajam gadam pēc šā Nolīguma stāšanās spēkā, Uzbekistānas Republika pievienojas tām daudzpusējām konvencijām par intelektuālā, rūpnieciskā un komerciālā īpašuma tiesībām, kas minētas V pielikuma 1. punktā, kuru puses ir dalībvalstis vai kuras dalībvalstis piemēro de facto, saskaņā ar šo konvenciju attiecīgiem noteikumiem.V SADAĻASADARBĪBA LIKUMDOŠANAS JOMĀ42. pants1. Puses atzīst, ka svarīgs nosacījums ekonomisko saikņu stiprināšanai starp Uzbekistānas Republiku un Kopienu ir esošo un turpmāko Uzbekistānas Republikas tiesību aktu tuvināšana Kopienas tiesību aktiem. Uzbekistānas Republika cenšas nodrošināt, ka tās tiesību akti pakāpeniski tiks saskaņoti ar Kopienas tiesību aktiem.2. Tiesību aktu tuvināšana jo īpaši attiecas uz šādām jomām: muitas tiesības, uzņēmējdarbības tiesības, likumi par bankām un citiem finanšu pakalpojumiem, uzņēmumu pārskati un nodokļi, intelektuālais īpašums, darbinieku aizsardzība darba vietā, konkurences noteikumi, tostarp visi ar tiem saistītie jautājumi un tirdzniecības prakse, publiskais iepirkums, cilvēku, dzīvnieku un augu veselības un dzīvības aizsardzība, vide, patērētāju tiesību aizsardzība, netiešie nodokļi, tehniskie noteikumi un standarti, tiesības un noteikumi kodoljomā, transports un sakaru līdzekļi.3. Kopiena sniedz Uzbekistānas Republikai tehnisku palīdzību šādu pasākumu īstenošanai, kas jo īpaši var ietvert:- ekspertu apmaiņu,- savlaicīgu informācijas sniegšanu par attiecīgajiem tiesību aktiem,- semināru organizēšanu,- tiesību aktu izstrādē un ieviešanā iesaistītā personāla apmācību,- palīdzību Kopienas tiesību aktu tulkošanā attiecīgajās nozarēs.4. Puses apņemas saskaņoti pārbaudīt to, kā tiek piemēroti attiecīgie konkurences tiesību akti gadījumos, ja ir traucēta tirdzniecība starp Pusēm.VI SADAĻAEKONOMISKĀ SADARBĪBA43. pants1. Kopiena un Uzbekistānas Republika izveido ekonomisko sadarbību, kuras mērķis ir sekmēt Uzbekistānas Republikas ekonomisko reformu un ekonomikas atjaunošanas procesu, kā arī Uzbekistānas Republikas noturīgu attīstību. Šāda sadarbība stiprina esošās ekonomiskās saiknes, kas nāk par labu abām Pusēm.2. Politikas un citu pasākumu izstrāde ir vērsta uz to, lai sekmētu Uzbekistānas Republikas ekonomiskās un sociālas reformas un ekonomiskās un tirdzniecības sistēmas pārstrukturēšanu, ņemot vērā noturības un saskaņotas sociālās attīstības prasības; tie arī pilnīgi ietver vides apsvērumus.3. Šajā nolūkā sadarbība īpaši tiks vērsta uz ekonomikas un sociālo attīstību, cilvēkresursu attīstību, atbalstu uzņēmumiem (ieskaitot privatizāciju, ieguldījumus un finanšu pakalpojumu attīstību), lauksaimniecību un pārtiku, enerģētiku un civilo kodoldrošību, transportu, tūrismu, pasta pakalpojumus un elektrosakarus, vides aizsardzību un reģionālo sadarbību.4. Īpašu uzmanību velta pasākumiem, kas var sekmēt reģionālo sadarbību.5. Vajadzības gadījumā Kopiena var sniegt tehnisku palīdzību sadarbībai ekonomikā un citiem sadarbības veidiem, kas paredzēti šajā Nolīgumā, ņemot vērā Kopienas attiecīgo Padomes Regulu, kas piemērojama tehniskās palīdzības sniegšanai neatkarīgajās valstīs, saskaņotās prioritātes indikatīvajā programmā, kas saistīta ar Kopienas tehnisko palīdzību Uzbekistānas Republikai, un tās izveidotās koordinācijas un īstenošanas procedūras.44. pantsSadarbība preču un pakalpojumu tirdzniecības jomāPuses sadarbojas, lai nodrošinātu Uzbekistānas Republikas starptautiskās tirdzniecības norisi saskaņā ar PTO noteikumiem.Šāda sadarbība ietver konkrētus jautājumus, kas tieši saistīti ar tirdzniecības veicināšanu, lai sniegtu palīdzību Uzbekistānas Republikas normatīvo aktu saskaņošanā ar PTO noteikumiem un lai pēc iespējas ātrāk izpildītu nosacījumus, kas nepieciešami, lai pievienotos minētajai organizācijai. Minētie pievienošanās nosacījumi ietver:- tirdzniecības un ar tirdzniecību saistīto jautājumu politikas, tostarp maksājumu un mijieskaita mehānismu formulējumu,- attiecīgo tiesību aktu izstrādāšanu.45. pantsSadarbība rūpniecībā1. Sadarbības mērķis jo īpaši ir veicināt:- uzņēmējdarbības saikņu attīstību starp abu Pušu uzņēmējiem,- Kopienas līdzdalību Uzbekistānas Republikas centienos pārstrukturēt tās rūpniecību,- pārvaldības uzlabošanu,- rūpniecības ražojumu kvalitātes pilnveidošanu,- efektīvu ražošanas un pārstrādes jaudas palielināšanu izejvielu nozarē,- piemērotu komercdarbības noteikumu un prakses izstrādāšanu, ieskaitot produktu tirdzniecību,- vides aizsardzību,- aizsardzības pārveidošanu,- vadības personāla apmācību.2. Šā panta noteikumi neskar Kopienas konkurences noteikumu izpildi, kas piemērojami uzņēmumiem.46. pantsIeguldījumu veicināšana un aizsardzība1. Ņemot vērā Kopienas un dalībvalstu attiecīgās pilnvaras un kompetenci, sadarbības mērķis ir izveidot labvēlīgu vidi gan vietējiem, gan ārvalstu ieguldījumiem, īpaši radot labākus nosacījumus ieguldījumu aizsardzībai, kapitāla nodošanai un informācijas apmaiņai par ieguldījumu iespējām.2. Šās sadarbības mērķi jo īpaši ir:- vajadzības gadījumā noslēgt nolīgumus starp dalībvalstīm un Uzbekistānas Republiku par ieguldījumu veicināšanu un aizsardzību,- vajadzības gadījumā noslēgt nolīgumus starp dalībvalstīm un Uzbekistānas Republiku par izvairīšanos no dubultas nodokļu uzlikšanas,- radīt labvēlīgus nosacījumus, lai Uzbekistānas ekonomikai piesaistītu ārvalstu ieguldījumus,- izstrādāt stabilus un piemērotus uzņēmējdarbības tiesību aktus un nosacījumus un apmainīties ar informāciju par tiesību aktiem, noteikumiem un administratīvo praksi ieguldījumu jomā,- apmainīties ar informāciju par ieguldījumu iespējām, tostarp izmantojot tirdzniecības izstādes, izstādes, tirdzniecības nedēļas un citus pasākumus.47. pantsPubliskais iepirkumsPuses sadarbojas, lai izstrādātu nosacījumus atklātai un konkurētspējīgai līgumslēgšanas tiesību piešķiršanai attiecībā uz precēm un pakalpojumiem, jo īpaši izmantojot izsoles uzaicinājumus.48. pantsSadarbība standartu un atbilstības novērtēšanas jomā1. Sadarbība starp Pusēm veicina pielīdzināšanu starptautiski pieņemtiem kritērijiem, principiem un pamatnostādnēm kvalitātes jomā. Vajadzīgās darbības sekmēs virzību uz savstarpēju atzīšanu atbilstības novērtēšanas jomā, kā arī Uzbekistānas produktu kvalitātes uzlabošanu.2. Šajā nolūkā Puses cenšas sadarboties tehniskās palīdzības projektos, kuri:- veicinās atbilstošu sadarbību ar organizācijām un iestādēm, kas specializējušās šajās jomās,- veicinās Kopienas tehnisko noteikumu izmantošanu un Eiropas standartu un atbilstības novērtēšanas procedūru piemērošanu,- ļaus dalīties pieredzē un tehniskajā informācijā kvalitātes nodrošināšanas jomā.49. pantsIeguves rūpniecība un izejvielas1. Pušu mērķis ir palielināt ieguldījumus un tirdzniecību ieguves rūpniecības un izejvielu jomā.2. Sadarbība jo īpaši ir vērsta uz šādām jomām:- informācijas apmaiņa par izredzēm ieguves rūpniecības un krāsaino metālu jomā;- sadarbības tiesiskā regulējuma izveide;- tirdzniecības jautājumiem;- tiesību aktu pieņemšana un īstenošana vides jomā;- apmācība;- drošība ieguves rūpniecībā.50. pantsSadarbība zinātnē un tehnoloģijā1. Puses veicina sadarbību civilajā zinātniskajā pētniecībā un tehnoloģiju attīstībā (PTA), pamatojoties uz savstarpēju izdevīgumu un ņemot vērā resursu pieejamību, atbilstošu pieeju to attiecīgajām programmām, nodrošinot pienācīgu intelektuālā, rūpnieciskā un komerciālā īpašuma tiesību efektīvas aizsardzības līmeni.2. Sadarbība zinātnē un tehnoloģijā aptver:- zinātniskās un tehniskās informācijas apmaiņu,- kopīgas PTA darbības,- mācības un mobilitātes programmas zinātniekiem, pētniekiem un tehniķiem, kas nodarbojas ar PTA abās pusēs.Ja šāda sadarbība izpaužas kā darbības, kas saistītas ar izglītību un/vai apmācību, to īsteno saskaņā ar 51. panta noteikumiem.Puses, pamatojoties uz savstarpēju vienošanos, var iesaistīties citos zinātnes un tehnoloģijas sadarbības veidos.Īstenojot šādus sadarbības pasākumus, īpašu uzmanību veltī to zinātnieku, inženieru, pētnieku un tehniķu pārcelšanai citā amatā, kuri ir vai ir bijuši iesaistīti masveida iznīcināšanas ieroču pētniecībā un/vai ražošanā.3. Sadarbību, uz ko attiecas šis pants, īsteno saskaņā ar īpašiem nolīgumiem, par kuriem apspriežas un kurus noslēdz saskaņā ar katras Puses pieņemtajām procedūrām, un kas tostarp nosaka attiecīgus IĪT noteikumus.51. pantsIzglītība un apmācība1. Puses sadarbojas, lai paaugstinātu vispārējās izglītības un profesionālo kvalifikāciju līmeni Uzbekistānas Republikā gan valsts, gan privātajā sektorā.2. Sadarbība jo īpaši ir vērsta uz šādām jomām:- augstākās izglītības un apmācību sistēmu uzlabošana Uzbekistānas Republikā, ieskaitot augstākās izglītības iestāžu un augstākās izglītības diplomu akreditācijas sistēmu,- valsts un privātā sektora vadītāju un civildienesta ierēdņu apmācība prioritārās jomās, kas vēl jānosaka,- izglītības iestāžu sadarbība un izglītības iestāžu un uzņēmumu sadarbība,- skolotāju, absolventu, administratoru, jauno zinātnieku un pētnieku, un jauniešu mobilitāte,- mācību veicināšana Eiropas studiju jomā attiecīgās iestādēs,- Kopienas valodu mācīšana,- konferenču tulku pēcdiploma apmācība,- žurnālistu apmācība,- instruktoru apmācība.3. Vienas Puses iespējamu dalību otras Puses attiecīgās programmās izglītības un apmācības jomā var izvērtēt saskaņā ar to attiecīgajām procedūrām un attiecīgā gadījumā izveido iestāžu sistēmas un sadarbības plānus, pamatojoties uz Uzbekistānas Republikas līdzdalību Kopienas programmā Tempus.52. pantsLauksaimniecība un agrārā un pārtikas rūpniecībaSadarbības mērķis šajā jomā ir agrārās reformas īstenošana, Uzbekistānas Republikas lauksaimniecības, agrārās rūpniecības un pakalpojumu nozares modernizācija, privatizācija un pārstrukturēšana, vietējā un ārvalstu tirgus izveide Uzbekistānas produktiem tādā veidā, kas nodrošina vides aizsardzību, ņemot vērā vajadzību uzlabot pārtikas piegādes drošību, kā arī agrārās un pārtikas rūpniecības nozares attīstību un lauksaimniecības produktu pārstrādes un izplatīšanas uzlabošanu. Pušu mērķis ir arī pakāpeniski tuvināt Uzbekistānas standartus Kopienas tehniskajiem noteikumiem par rūpniecības un lauksaimniecības pārtikas produktiem, tostarp sanitārajām un fitosanitārajām normām.53. pantsEnerģētika1. Sadarbība noris saskaņā ar tirgus ekonomikas principiem un Eiropas Enerģētikas hartu, ņemot vērā pakāpenisku enerģijas tirgu integrāciju Eiropā.2. Sadarbība tostarp ir koncentrēta uz enerģētikas politikas izstrādāšanu un tās attīstību. Tā ietver šādas jomas:- enerģētikas nozares vadības un regulēšanas uzlabošana atbilstoši tirgus ekonomikai;- enerģijas piegādes uzlabošana, tai skaitā piegādes drošības uzlabošana ekonomiskā un videi draudzīgā veidā;- energotaupības un energoefektivitātes veicināšana un Enerģētikas hartas protokola par energoefektivitāti un ar to saistīto vides aspektu īstenošana;- enerģētikas infrastruktūru modernizācija;- enerģētikas tehnoloģiju uzlabošana piegādē un izlietošanā attiecībā uz visiem enerģijas veidiem;- vadība un tehniskā apmācība enerģētikas nozarē;- energomateriālu un energoproduktu pārvadāšana un tranzīts;- institucionālu, juridisku, fiskālu un citu nosacījumu ieviešanu, kas vajadzīgi, lai rosinātu izvērst tirdzniecību un ieguldījumus enerģētikas nozarē;- hidroelektroenerģijas resursu un citu reģeneratīvo enerģijas resursu pilnveidošana.3. Puses apmainās ar attiecīgo informāciju par ieguldījumu projektiem enerģētikas nozarē, jo īpaši attiecībā uz enerģijas resursu ieguvi un naftas un gāzes cauruļvadu vai citu enerģētikas produktu transportēšanas līdzekļu būvniecību un renovāciju. Puses piešķir īpašu nozīmi sadarbībai attiecībā uz ieguldījumiem enerģētikas nozarē un attiecībā uz veidu, kādā šie ieguldījumi tiek regulēti. Tās sadarbojas, lai maksimāli efektīvi īstenotu IV sadaļas un 46. panta noteikumus attiecībā uz ieguldījumiem enerģētikas nozarē.54. pantsVide un cilvēku veselība1. Ievērojot Eiropas Enerģētikas hartu, 1993. gada Lucernas Konferences un 1995. gada oktobra Sofijas Konferences deklarācijas, ņemot vērā Enerģētikas hartas nolīgumu un jo īpaši tā 19. pantu, kā arī Enerģētikas hartas protokolu par energoefektivitāti un ar to saistītiem vides aspektiem, Puses attīsta un pilnveido to sadarbību vides un cilvēku veselības jomā.2. Sadarbības mērķis ir cīņa pret vides apstākļu pasliktināšanos, jo īpaši:- piesārņojuma līmeņa efektīva uzraudzība un vides novērtējums; informācijas sistēma par vides stāvokli,- cīņa pret vietēju, reģionālu un pārrobežu gaisa un ūdens piesārņojumu,- ekoloģijas sanācija,- noturīga, efektīva un ekoloģiski lietderīga enerģijas ražošana un izmantošana,- rūpniecības iekārtu drošība,- ķīmisku vielu klasifikācija un droša rīkošanās ar tām,- ūdens kvalitāte,- atkritumu apjoma samazināšana, pārstrāde un droša apglabāšana, Bāzeles Konvencijas īstenošana,- lauksaimniecības, augsnes erozijas un ķīmiskā piesārņojuma ietekme uz vidi,- mežu aizsardzība,- bioloģiskās daudzveidības saglabāšana, aizsargātās platības un bioloģisko resursu noturīga izmantošana un apsaimniekošana,- zemes izmantošanas aplānošana, ieskaitot būvniecību un pilsētu plānošanu,- ekonomisku un fiskālu instrumentu izmantošana,- pasaules klimata pārmaiņas,- izglītība vides jomā un izpratnes veidošana par vidi,- Espo Konvencijas par ietekmes uz vidi novērtējumu pārrobežu kontekstā īstenošana.3. Sadarbību īsteno, jo īpaši izmantojot:- plānošanu saistībā ar dabas katastrofām un citām ārkārtas situācijām;- informācijas un ekspertu apmaiņu, ieskaitot informācijas un to ekspertu apmaiņu, kas saistīti ar tīro tehnoloģiju nodošanu un drošu un videi draudzīgu biotehnoloģiju izmantošanu;- kopīgas pētniecības darbības;- tiesību aktu uzlabošanu, tuvinot tos Kopienas standartiem;- sadarbību reģionālā līmenī, ieskaitot sadarbību Eiropas Vides aģentūrā, un sadarbību starptautiskā līmenī;- stratēģiju izveidi, īpaši saistībā ar globāliem un klimata jautājumiem, lai sasniegtu noturīgu attīstību;- pētījumus par ietekmi uz vidi.4. Puses cenšas attīstīt savstarpēju sadarbību jautājumos, kas saistīti ar cilvēku veselību, īpaši sniedzot tehnisku palīdzību infekcijas slimību profilaksei un novēršanai, sieviešu un mazu bērnu aizsardzībai.55. pantsTransportsPuses attīsta un stiprina sadarbību transporta jomā.Šās sadarbības mērķis tostarp ir Uzbekistānas Republikas transporta sistēmu un tīklu pārstrukturēšana un modernizācija; transporta sistēmu attīstīšana un, attiecīgā gadījumā, savietojamības nodrošināšana plašākas transporta sistēmas izveides kontekstā; un prioritāro projektu apzināšana, izstrādāšana un cenšanās piesaistīt investīcijas to īstenošanai.Sadarbība tostarp ietver:- autotransporta, dzelzceļu, ostu, lidostu un pilsētas pasažieru transporta sistēmu vadības un darbību modernizēšanu,- dzelzceļu, ūdensceļu, autoceļu, ostu, lidostu un aeronavigācijas infrastruktūras modernizāciju un attīstību, tostarp lielāko kopīgas ieinteresētības maršrutu un Eiropas transporta tīkla sasaisti ar iepriekš minētajiem transporta veidiem, jo īpaši tiem, kas saistīti ar projektu Traceca,- vairākveidu pārvadājumu veicināšanu un attīstību,- kopīgu pētniecības un attīstības programmu veicināšanu,- likumīga pamata un iestāžu sistēmas sagatavošanu politikas attīstībai un īstenošanai, ieskaitot transporta nozares privatizāciju.56. pantsPasta pakalpojumi un telekomunikācijaAtbilstīgi to attiecīgajām pilnvarām un kompetencei Puses paplašina un stiprina sadarbību šādās jomās:- elektrosakaru nozares un pasta pakalpojumu attīstības politikas un pamatnostādņu izveide;- tarifu politikas principu un tirgvedības pilnveidošana elektrosakaru un pasta pakalpojumu nozarē;- tehnoloģijas un zinātības nodošana attiecībā uz Eiropas tehniskajiem standartiem un sertifikācijas sistēmām;- elektrosakaru un pasta pakalpojumu projektu attīstības un ieguldījumu piesaistes veicināšana;- elektrosakaru un pasta pakalpojumu sniegšanas efektivitātes un kvalitātes uzlabošana, tostarp veicot apakšnozaru darbību liberalizāciju;- progresīva elektrosakaru izmantošana, īpaši elektroniskās naudas jomā;- elektrosakaru tīklu pārvaldība un to "optimizācija";- atbilstošs likumdošanas pamats elektrosakaru un pasta pakalpojumu sniegšanai un radiofrekvenču diapazona izmantošanai;- mācības elektrosakaru un pasta pakalpojumu sniegšanas jomā darbībai tirgus apstākļos.57. pantsFinanšu pakalpojumi un finanšu iestādes1. Sadarbības mērķis jo īpaši ir sekmēt Uzbekistānas Republikas iesaistīšanos vispārēji atzītās savstarpējo norēķinu sistēmās. Tehniskā palīdzība ir vērsta uz:- vērtspapīru tirgus attīstību,- banku pakalpojumu attīstību, kopējā kredītresursu tirgus attīstību, Uzbekistānas Republikas iesaistīšanos vispārēji atzītā savstarpējo norēķinu sistēmā,- apdrošināšanas pakalpojumu attīstību, kas cita starpā radītu labvēlīgu pamatu Kopienas uzņēmumu dalībai kopuzņēmumu dibināšanā apdrošināšanas nozarē Uzbekistānas Republikā, kā arī eksporta kredītapdrošināšanas attīstību.Šī sadarbība jo īpaši sniegs ieguldījumu attiecību attīstības sekmēšanā starp Pusēm finanšu pakalpojumu nozarē.2. Puses sadarbojas, izstrādājot Uzbekistānas Republikas fiskālo sistēmu un attīstot finanšu iestādes. Šī sadarbība ietver informācijas un pieredzes apmaiņu par finanšu jautājumiem un iesaistītā personāla apmācību fiskālās politikas formulēšanā un īstenošanā.58. pantsUzņēmumu pārstrukturēšana un privatizācijaAtzīstot, ka privatizācijai ir būtiska nozīme ekonomikas ilgtspējīgā atjaunotnē, Puses vienojas sadarboties, lai attīstītu vajadzīgo institucionālo, tiesisko un metodoloģisko pamatu. Īpaša uzmanība jāvelta privatizācijas procesa kārtībai un pārredzamībai.Tehniskā palīdzība cita starpā ir vērsta uz:- institucionāla pamata tālāku pilnveidošanu Uzbekistānas Republikā, ar kura palīdzību var definēt un vadīt privatizācijas procesu;- Uzbekistānas Republikas valdības privatizācijas stratēģijas tālāku pilnveidošanu, tostarp tiesiskā pamata un īstenošanas mehānismu pilnveidošanu;- to, lai veicinātu tirgus virzību uz zemes izmantošanu un īpašumtiesībām, un zemes privatizāciju;- tādu uzņēmumu pārstrukturēšanu, kas vēl nav gatavi privatizācijai;- privātuzņēmumu attīstību, jo īpaši mazo un vidējo uzņēmumu sektorā;- ieguldījumu fondu sistēmu attīstību privatizācijas īstenošanai.Šās sadarbības mērķis ir arī sekmēt Kopienas ieguldījumus Uzbekistānas Republikā.59. pantsReģionālā attīstība1. Puses stiprina sadarbību reģionālās attīstības un zemes izmantošanas plānošanas jomā.2. Šajā nolūkā Puses veicina informācijas apmaiņu starp valsts, reģionālām un vietējām iestādēm par reģionālo politiku un zemes izmantošanas plānošanas politiku un par reģionālās politikas formulēšanas metodēm, īpašu uzmanību pievēršot mazāk attīstītu apgabalu attīstībai.Tās arī veicina tiešus kontaktus starp attiecīgajiem reģioniem un sabiedriskajām organizācijām, kas atbild par reģionālās attīstības plānošanu, ar nolūku apmainīties ar reģionālās attīstības sekmēšanas metodēm un veidiem.60. pantsSadarbība sociālajā jomā1. Attiecībā uz veselību un drošību Puses attīsta sadarbību, lai uzlabotu strādājošo veselības aizsardzības un drošības līmeni.Sadarbība jo īpaši ietver:- izglītību un apmācību par veselības aizsardzības un drošības jautājumiem, īpašu uzmanību pievēršot augsta riska darbības nozarēm,- preventīvo pasākumu pilnveidošanu un veicināšanu, lai novērstu arodslimības un citas ar darbu saistītas kaites,- smagu negadījumu briesmu novēršanu un toksisku ķīmisko vielu pārvaldību,- pētījumus, kas pilnveido zināšanu bāzi saistībā ar darba vidi un strādājošo veselības aizsardzību un drošību.2. Attiecībā uz nodarbinātību sadarbība īpaši ietver tehnisku palīdzību saistībā ar:- darba tirgus optimizāciju,- darbā iekārtošanas un konsultāciju pakalpojumu modernizāciju,- pārstrukturēšanas programmu plānošanu un vadību,- vietējās nodarbinātības veicināšanu,- informācijas apmaiņu par elastīgas nodarbinātības programmām, ieskaitot programmas, kas rosina pašnodarbinātību un veicina uzņēmējdarbību.3. Puses īpašu uzmanību pievērš sadarbībai sociālās aizsardzības jomā, kas cita starpā ietver sadarbību Uzbekistānas Republikas sociālās aizsardzības reformu plānošanā un īstenošanā.Šo reformu mērķis ir Uzbekistānas Republikā attīstīt tādas aizsardzības metodes, kas raksturīgas tirgus ekonomikai un aptver visus sociālās aizsardzības veidus.61. pantsTūrismsPuses izvērš un attīsta savstarpējo sadarbību, kas ietver:- tūrisma veicināšanu,- informācijas plūsmas palielināšanu,- zinātības tālāknodošanu,- kopīgu darbību iespēju izpēti,- sadarbību starp valsts pilnvarotām tūrisma organizācijām, tostarp reklāmas materiāla sagatavošanu,- apmācību tūrisma attīstībai.62. pantsMazie un vidējie uzņēmumi1. Pušu mērķis ir attīstīt un stiprināt mazos un vidējos uzņēmumus (MVU) un to apvienības, kā arī MVU sadarbību Kopienā un Uzbekistānas Republikā.2. Sadarbība ietver tehnisku palīdzību, jo īpaši šādās jomās:- MVU tiesiskā regulējuma pilnveidošana;- piemērotas infrastruktūras izveidošana MVU atbalstam; komunikācijas veicināšana starp MVU gan Uzbekistānā, gan aiz tās robežām; MVU apmācība, lai sniegtu tiem prasmes, kas nepieciešamas finansējuma piesaistei;- apmācība tirgdarbības, grāmatvedības un produktu kvalitātes jomā.63. pantsInformācija un sakariPuses atbalsta modernu informācijas apstrādes metožu, tostarp informācijas nesēju, attīstību, kā arī rosina efektīvu savstarpējo informācijas apmaiņu. Prioritāras ir programmas, kuru mērķis ir plašu sabiedrību nodrošināt ar pamatinformāciju par Kopienu un Uzbekistānas Republiku, ieskaitot, ja iespējams, savstarpēju piekļuvi datubāzēm, pilnīgi ievērojot intelektuālā īpašuma tiesības.64. pantsPatērētāju aizsardzībaPuses uzsāks ciešu sadarbību, kuras mērķis ir panākt to patērētāju aizsardzības sistēmu saderību. Šī sadarbība var ietvert informācijas apmaiņu par likumdošanas un iestāžu reformu, pastāvīgas savstarpējās informēšanas sistēmas izveidi par bīstamiem izstrādājumiem, patērētājiem sniedzamās informācijas uzlabošanu, jo īpaši par cenām, piedāvāto preču īpašībām un piedāvātajiem pakalpojumiem, apmaiņu pilnveidošanu starp patērētāju interešu pārstāvjiem un patērētāju aizsardzības politiku saderības palielināšanu, kā arī semināru un apmācības laika organizēšanu.65. pantsMuita1. Sadarbības mērķis ir nodrošināt atbilstību visiem tiem noteikumiem, ko paredzēts pieņemt saistībā ar tirdzniecību un godīgu tirdzniecību, un panākt Uzbekistānas Republikas muitas sistēmas tuvināšanu Kopienas muitas sistēmai.2. Sadarbība jo īpaši ietver šādas jomas:- informācijas apmaiņu;- darba metožu uzlabošanu;- kombinētās nomenklatūras un vienota administratīvā dokumenta ieviešanu;- Kopienas un Uzbekistānas Republikas tranzīta sistēmu savstarpēju savienojamību;- pārbaužu un formalitāšu vienkāršošanu saistībā ar preču pārvadājumiem;- atbalstu modernu muitas informācijas sistēmu ieviešanai;- semināru un apmācību organizēšanu.Vajadzības gadījumā sniedz tehnisko palīdzību.3. Neskarot tālāku sadarbību, kas paredzēta šajā Nolīgumā un jo īpaši tā VIII sadaļā, Pušu administratīvo iestāžu sasvstarpējā palīdzība muitas lietās tiek sniegta saskaņā ar šim Nolīgumam pievienotā protokola noteikumiem.66. pantsSadarbība statistikas jomāSadarbības mērķis šajā jomā ir efektīvu statistikas sistēmu attīstība, lai nodrošinātu ticamu statistiku, kas vajadzīga, lai Uzbekistānas Republikā atbalstītu un uzraudzītu ekonomiskās reformas procesu, kā arī lai sekmētu privāto uzņēmumu attīstību.Puses jo īpaši sadarbojas šādās jomās:- Uzbekistānas statistikas sistēmas pielāgošana starptautiskām metodēm, standartiem un klasifikācijai;- statistikas informācijas apmaiņa;- vajadzīgās makroekonomikas un mikroekonomikas statistikas informācijas sniegšana, lai īstenotu un vadītu tautsaimniecības reformas.Kopiena sekmē šos mērķus, sniedzot Uzbekistānas Republikai tehnisku palīdzību.67. pantsTautsaimniecībaPuses sekmē ekonomikas reformu procesu un ekonomikas politikas koordināciju, sadarbojoties, lai uzlabotu attiecīgās ekonomikas pamatprincipu izpratni, un izstrādājot un īstenojot tirgus ekonomikas politiku. Šajā nolūkā Puses apmainās ar informāciju par makroekonomikas rezultātiem un perspektīvām.Kopiena sniedz tehnisku palīdzību:- lai palīdzētu Uzbekistānas Republikai ekonomikas reformas procesā, sniedzot ekspertu konsultācijas un tehnisku palīdzību,- lai rosinātu sadarbību starp ekonomistiem, paātrinot pieredzes apmaiņu saistībā ar ekonomikas politikas veidošanu, un nodrošinot ar politiku saistīto pētījumu plašu izplatīšanu,- lai uzlabotu Uzbekistānas Republikas kompetenci formulēt ekonomiskos modeļus.VII SADAĻASADARBĪBA JAUTĀJUMOS, KAS SAISTĪTI AR DEMOKRĀTIJU UN CILVĒKTIESĪBĀM68. pantsPuses sadarbojas visos jautājumos, kas ir būtiski demokrātisku iestāžu izveidei vai stiprināšanai, tostarp jautājumos par tiesiskuma stiprināšanu un cilvēktiesību un pamatbrīvību aizsardzību saskaņā ar starptautisko tiesību aktiem un EDSO principiem.Šāda sadarbība izpaužas tehnisku palīdzības programmu veidā, kas paredzētas, lai tostarp palīdzētu konkrētu tiesību aktus un noteikumu izstrādāšanā; šādu tiesību aktu īstenošanā; tiesu iestāžu darbībā; valsts lomas stiprināšanā tieslietu jautājumos; vēlēšanu sistēmas darbībā. Tehniskajās palīdzības programmās vajadzības gadījumā var ietvert apmācību. Puses Puses veicina kontaktus un apmaiņu savu valsts, reģionālo un tiesu iestāžu, parlamentāriešu un nevalstisko organizāciju vidū.VIII SADAĻASADARBĪBA NELIKUMĪGU DARBĪBU NOVĒRŠANĀ UN NELEGĀLĀS IMIGRĀCIJAS NOVĒRŠANAS UN KONTROLES JOMĀ69. pantsPuses izveido sadarbību, kuras mērķis ir novērst tādas nelikumīgas darbības kā:- nelikumīgas darbības ekonomikas jomā, tostarp korupciju;- nelikumīgus darījumus ar dažādām precēm, tostarp rūpnieciskajiem atkritumiem un ieroču kontrbandu;- viltošanu.Sadarbība iepriekš minētajās jomās pamatosies uz savstarpējām konsultācijām un ciešu sadarbību. Var sniegt tehnisku un administratīvu palīdzību, tostarp šādās jomās:- valsts tiesību aktu projektu sagatavošana nelikumīgu darbību novēršanas jomā;- informācijas centru izveidošana;- to iestāžu efektivitātes paaugstināšana, kas nodarbojas ar nelikumīgu darbību novēršanu;- darbinieku apmācība un pētniecības infrastruktūras attīstība;- savstarpēji pieņemamu pasākumu izstrādāšana, kuru mērķis ir novērst nelikumīgas darbības.70. pantsNelikumīgi iegūtu līdzekļu legalizēšana1. Puses vienojas, ka jāpieliek pūles un jāsadarbojas, lai novērstu to, ka to finanšu sistēmas izmanto, lai legalizētu ienākumus no noziedzīgām darbībām vispār, un jo īpaši no nodarījumiem, kas saistīti ar narkotikām.2. Sadarbība šajā jomā ietver administratīvu un tehnisku palīdzību, lai izveidotu piemērotus standartus pret nelikumīgi iegūtu līdzekļu legalizāciju, kas līdzvērtīgi tiem, kas pieņemti Kopienā un starptautiskos forumos šajā jomā, tostarp Finanšu darījumu darba grupā (FATF).71. pantsNarkotikasAtbilstoši to attiecīgajām pilnvarām un kompetencei, Puses sadarbojas politikas un pasākumu lietderības un efektivitātes paaugstināšanā, lai pretotos nelegālai narkotiku un psihotropu vielu ražošanai, piegādei un tirdzniecībai, lai novērstu prekursoru ķīmisko vielu tirdzniecības plūsmas novirzīšanos, kā arī lai novērstu un samazinātu narkotiku pieprasījumu. Sadarbība šajā jomā balstās uz savstarpējām konsultācijām un ciešu koordināciju starp Pusēm saistībā ar mērķiem un pasākumiem dažādās ar narkotikām saistītās jomās.72. pantsNelegālā imigrācija1. Dalībvalstis un Uzbekistānas Republika vienojas sadarboties, lai novērstu un kontrolētu nelegālo imigrāciju. Šajā sakarā:- Uzbekistānas Republika pēc attiecīgas dalībvalsts pieprasījuma un bez turpmākām formalitātēm piekrīt uzņemt atpakaļ visus tās pilsoņus, kas nelikumīgi uzturas attiecīgās dalībvalsts teritorijā, un- katra dalībvalsts pēc Uzbekistānas Republikas pieprasījuma un bez turpmākām formalitātēm piekrīt uzņemt atpakaļ visus tās pilsoņus, kas nelikumīgi uzturas Uzbekistānas Republikas teritorijā.Dalībvalstis un Uzbekistānas Republika šim nolūkam to pilsoņiem izsniedz arī atbilstošus personu apliecinošus dokumentus.2. Uzbekistānas Republika piekrīt noslēgt divpusējus nolīgumus ar tām dalībvalstīm, kuras to pieprasa, ar kuriem reglamentē īpašas atpakaļuzņemšanas saistības, tostarp tādu citu valstu pilsoņu un bezvalstnieku atpakaļuzņemšanas saistības, kas ieradušies kādā šo dalībvalstu teritorijā no Uzbekistānas Republikas vai ieradušies Uzbekistānas Republikas teritorijā no jebkuras šādas dalībvalsts.3. Sadarbības padome pārbauda kādus kopīgus centienus var veikt, lai novērstu un kontrolētu nelegālo imigrāciju.IX SADAĻASADARBĪBA KULTŪRAS JOMĀ73. pantsPuses apņemas veicināt, rosināt un sekmēt kultūras sadarbību. Attiecīgā gadījumā sadarbības priekšmets var būt Kopienas vai vienas vai vairāku dalībvalstu kultūras sadarbības programmas, un var attīstīt turpmākas darbības, kas interesē abas Puses.X SADAĻAFINANSIĀLĀ SADARBĪBA TEHNISKĀS PALĪDZĪBAS JOMĀ74. pantsLai sasniegtu šā Nolīguma mērķus un saskaņā ar 75. , 76. un 77. pantu, Uzbekistānas Republika saņem pagaidu finansiālo palīdzību dotāciju veidā no Kopienas, izmantojot tehnisko palīdzību. Šādas palīdzības mērķis ir paātrināt Uzbekistānas Republikas ekonomikas pārveidi.75. pantsFinansiālo palīdzību īsteno saskaņā ar TACIS programmu, kas paredzēta Kopienas attiecīgajā Padomes Regulā.76. pantsKopienas finansiālās palīdzības mērķus un jomas nosaka indikatīvajā programmā, kas atspoguļo noteiktās prioritātes, par kurām abas Puses vienojas, ņemot vērā Uzbekistānas Republikas vajadzības, nozaru absorbcijas spēju un reformu virzību. Puses par to informē Sadarbības padomi.77. pantsLai optimāli izmantotu pieejamos resursus, Puses nodrošina, ka Kopiena tehnisko palīdzību sniedz ciešā koordinācijā ar palīdzību no citiem avotiem, piemēram, dalībvalstīm, citām valstīm un tādām starptautiskām organizācijām kā Starptautiskā rekonstrukcijas un attīstības banka un Eiropas Rekonstrukcijas un attīstības banka.XI SADAĻAINSTITUCIONĀLI, VISPĀRĪGI UN NOBEIGUMA NOTEIKUMI78. pantsAr šo tiek izveidota Sadarbības padome, kas pārrauga šā Nolīguma īstenošanu. Tā sanāk ministru līmenī reizi gadā. Tā izskata visus būtiskākos jautājumus, kas rodas šā Nolīguma sakarā, un visus citus divpusējos vai starptautiskos jautājumus, kuros ieinteresētas abas puses, lai sasniegtu šā Nolīguma mērķus. Sadarbības padome arī var sniegt attiecīgus ieteikumus, abām Pusēm vienojoties.79. pants1. Sadarbības padomē ir Eiropas Savienības Padomes un Eiropas Kopienu Komisijas locekļi, no vienas puses, un Uzbekistānas Republikas valdības locekļi, no otras puses.2. Sadarbības padome pieņem savu reglamentu.3. Sadarbības padomes priekšsēdētāja amatu pārmaiņus ieņem Kopienas pārstāvis un Uzbekistānas Republikas valdības loceklis.80. pants1. Sadarbības padomei tās pienākumus pildīt palīdz Sadarbības komiteja, kurā ir Eiropas Savienības Padomes locekļu pārstāvji un Eiropas Kopienu Komisijas pārstāvji, no vienas puses, un Uzbekistānas Republikas valdības pārstāvji, no otras puses, parasti vecāko valsts civildienesta ierēdņu līmenī. Sadarbības padomes priekšsēdētāja amatu pārmaiņus ieņem Kopienas un Uzbekistānas Republikas pārstāvis.Sadarbības padome savā reglamentā nosaka Sadarbības komitejas pienākumus, kas ietver Sadarbības padomes sanāksmju sagatavošanu, kā arī nosaka, kā komiteja darbojas.2. Sadarbības padome var deleģēt jebkādas tās pilnvaras Sadarbības komitejai, kas nodrošinās nepārtrauktību starp Sadarbības padomes sanāksmēm.81. pantsSadarbības padome var lemt par jebkādu īpašu komiteju vai struktūru izveidi, kas tai var palīdzēt īstenot tās pienākumus, un nosaka šādu komiteju vai struktūru sastāvu un pienākumus un to, kā tās darbojas.82. pantsIzskatot jautājumus šā Nolīguma sakarā saistībā ar noteikumu, kas attiecas uz kādu VVTT/PTO pantu, Sadarbības padome cik vien iespējams ņem vērā interpretāciju, kādu attiecīgajam VVTT/PTO pantam parasti piešķir PTO dalībvalstis.83. pantsAr šo izveido Parlamentāro sadarbības komiteju. Tā ir forums, kurā Uzbekistānas Parlamenta un Eiropas Parlamenta locekļi tiekas un apmainās ar viedokļiem. Parlamentārā sadarbības komiteja pati nosaka sanāksmju biežumu.84. pants1. Parlamentārajā sadarbības komitejā ir Eiropas Parlamenta locekļi, no vienas puses, un Uzbekistānas Parlamenta locekļi, no otras puses.2. Parlamentārā sadarbības komiteja pieņem pati savu reglamentu.3. Parlamentāro sadarbības komiteju pēc kārtas vada attiecīgi Eiropas Parlamenta loceklis un Uzbekistānas Parlamenta loceklis atbilstīgi noteikumiem, kas jānosaka tās reglamentā.85. pantsParlamentārā sadarbības komiteja var pieprasīt attiecīgu informāciju par šā Nolīguma īstenošanu no Sadarbības padomes, kas tad sniedz minētajai komitejai pieprasīto informāciju.Parlamentāro sadarbības komiteju informē par Sadarbības padomes ieteikumiem.Parlamentārā sadarbības komiteja var sniegt ieteikumus Sadarbības padomei.86. pants1. Saskaņā ar šo Nolīgumu katra Puse apņemas nodrošināt, ka otras Puses fiziskām un juridiskām personām bez diskriminācijas salīdzinājumā ar tās pašas pilsoņiem ir piekļuve Pušu kompetentajām tiesībām un administratīvajām struktūrām, lai aizstāvētu to individuālās tiesības un lietu tiesības, tostarp intelektuālā, rūpnieciskā un komerciālā īpašuma tiesības.2. Atbilstoši to pilnvarām un kompetencei, Puses:- sekmē šķīrējtiesas izmantošanu, lai izšķirtu strīdus, kas rodas komerciālu darījumu un sadarbības dēļ, ko veic Kopienas un Uzbekistānas Republikas uzņēmēji,- vienojas, ka strīdā, kas nodots izskatīšanai šķīrējtiesā, katra strīda Puse var, ja vien Pušu izraudzītās šķīrējtiesas noteikumi neparedz citādi, izvēlēties savu šķīrējtiesnesi neatkarīgi no viņa pilsonības, un ka prezidējošais trešais šķīrējtiesnesis vai vienīgais šķīrējtiesnesis var būt trešas valsts pilsonis,- iesaka uzņēmējiem, abpusēji vienojoties, izvēlēties tos tiesību aktus, kurus attiecina uz to līgumiem,- rosina izmantot šķīrējtiesu noteikumus, ko izstrādājusi ANO Starptautisko tirdzniecības tiesību komisija (UNCITRAL), un izmantot jebkuru šķīrējtiesu valstī, kas parakstījusi Konvenciju par ārvalstu šķīrējtiesu nolēmumu atzīšanu un piemērošanu, kas noslēgta Ņujorkā 1958. gada 10. jūnijā.87. pantsŠis Nolīgums nekavē Pusi veikt jebkādus pasākumus:a) ko tā uzskata par vajadzīgiem, lai nepieļautu tādas informācijas izpaušanu, kura neatbilst tās būtiskām drošības interesēm;b) kuri attiecas uz ieroču, munīcijas vai kara materiālu ražošanu vai tirdzniecību, vai aizsardzības nolūkiem nepieciešamu pētniecību, attīstību vai ražošanu, ar noteikumu, ka šādi pasākumi nemaina konkurences apstākļus attiecībā uz izstrādājumiem, kuri nav domāti īpašām militārām vajadzībām;c) ko tā uzskata par būtiskiem tās drošībai nopietnu iekšēju nemieru gadījumā, kas traucētu uzturēt likumību un kārtību kara laikā vai nopietna starptautisko attiecību saspīlējuma laikā, kas rada kara draudus, vai lai pildītu pienākumus, ko tā uzņēmusies, lai uzturētu mieru un starptautisko drošību;d) ko tā uzskata par nepieciešamiem, lai ievērotu tās starptautiskās saistības un pienākumus par divējāda lietojuma rūpniecības preču un tehnoloģiju kontroli.88. pants1. Jomās, uz ko attiecas šis Nolīgums, neskarot nekādus tajā ietvertos īpašus noteikumus:- pasākumi, ko Uzbekistānas Republika piemēro attiecībā uz Kopienu, nedrīkst diskriminēt dalībvalstis, to pilsoņus, uzņēmējsabiedrības vai uzņēmumus,- pasākumi, ko Kopiena piemēro attiecībā uz Uzbekistānas Republiku, nedrīkst diskriminēt Uzbekistānas pilsoņus, to uzņēmējsabiedrības vai uzņēmumus.2. Šā panta 1. punkta noteikumi neierobežo Pušu tiesības piemērot attiecīgos to nodokļu tiesību aktu noteikumus nodokļu maksātājiem, kas neatrodas vienādā stāvoklī, jo īpaši attiecībā uz viņu dzīvesvietu.89. pants1. Katra Puse var nodot izskatīšanai Sadarbības padomei jebkuru strīdu, kas saistīts ar šā Nolīguma piemērošanu vai interpretāciju.2. Sadarbības padome var strīdu izšķirt, sniedzot ieteikumu.3. Ja strīdu nav iespējams izšķirt saskaņā ar 2. punktu, jebkura Puse var paziņot otrai Pusei par šķīrējtiesneša iecelšanu; tādā gadījumā otrai Pusei jāieceļ otrs šķīrējtiesnesis divu mēnešu laikā. Lai piemērotu šo procedūru, Kopienu un tās dalībvalstis uzskata par vienu strīdā iesaistīto Pusi.Sadarbības padome ieceļ trešo šķīrējtiesnesi.Šķīrējtiesneša ieteikumus pieņem ar balsu vairākumu. Šie ieteikumi Pusēm nav saistoši.4. Sadarbības padome var izstrādāt strīda izšķiršanas reglamentu.90. pantsPuses vienojas nekavējoties konsultēties pēc jebkuras Puses pieprasījuma, izmantojot piemērotus kanālus, lai apspriestu jebkuru jautājumu attiecībā uz šā Nolīguma interpretāciju vai īstenošanu un citiem būtiskiem aspektiem, kas skar Pušu attiecības.Šā panta noteikumi nekādi neietekmē un neskar 13., 89. un 95. pantu.91. pantsUzbekistānas Republikai piešķirtais režīms nekādā gadījumā nav labvēlīgāks kā tas, ko dalībvalstis piešķir cita citai.92. pantsŠajā Nolīgumā "Puses" ir Uzbekistānas Republika, no vienas puses, un Kopiena vai dalībvalstis, vai Kopiena un dalībvalstis, saskaņā ar to attiecīgajām pilnvarām, no otras puses.93. pantsCiktāl uz jautājumiem, uz ko attiecas šis Nolīgums, attiecas Enerģētikas hartas nolīgums un tā protokoli, šo Nolīgumu un tā protokolus, tiem stājoties spēkā, piemēro šiem jautājumiem, bet tikai tiktāl, ciktāl šāda piemērošana tajos paredzēta.94. pantsŠis Nolīgums sākotnēji ir noslēgts uz 10 gadiem. Šo Nolīgumu automātiski atjauno ik gadu, ja neviena no Pusēm neiesniedz otrai Pusei rakstveida paziņojumu par šā Nolīguma denonsēšanu sešus mēnešus pirms tā termiņa beigām.95. pants1. Puses veic visus vajadzīgos vispārīgos vai īpašos pasākumus, lai izpildītu saistības, kas izriet no Nolīguma. Puses nodrošina Nolīgumā noteikto mērķu sasniegšanu.2. Ja kāda Puse uzskata, ka otra Puse nepilda kādu pienākumu saskaņā ar šo Nolīgumu, tā var veikt attiecīgus pasākumus. Pirms tam, izņemot īpašas steidzamības gadījumus, tā sniedz Sadarbības padomei visu attiecīgo informāciju, kas vajadzīga vispusīgai situācijas izpētei, lai rastu abām Pusēm pieņemamu risinājumu.Izvēloties veicamos pasākumus, prioritāte piešķirama tiem pasākumiem, kuri vismazāk traucē Nolīguma darbību. Ja otra Puse to pieprasa, par šiem pasākumiem nekavējoties paziņo Sadarbības padomei.96. pantsŠā Nolīguma I, II, III, IV un V pielikums un protokols ir tā neatņemama sastāvdaļa.97. pantsKamēr nav sasniegtas vienlīdzīgas tiesības indivīdiem un uzņēmējiem saskaņā ar šo Nolīgumu, šis Nolīgums neskar tiesības, ko Pusēm nodrošina nolīgumi, kas saistoši vienai vai vairākām dalībvalstīm, no vienas puses, un Uzbekistānas Republikai, no otras puses, izņemot tādas jomas, kas ir Kopienas kompetencē, un neskarot dalībvalstu pienākumus, kas izriet no šā Nolīguma, jomās, kas ir to kompetencē.98. pantsŠo Nolīgumu piemēro, no vienas puses, teritorijās, kurās piemēro Eiropas Kopienas dibināšanas līgumu, Eiropas Ogļu un tērauda kopienas dibināšanas līgumu un Eiropas Atomenerģijas kopienas dibināšanas līgumu, un saskaņā ar nosacījumiem, ko paredz minētie līgumi, un, no otras puses, Uzbekistānas Republikas teritorijā.99. pantsEiropas Savienības Padomes ģenerālsekretārs ir šā Nolīguma depozitārs.100. pantsŠā Nolīguma oriģinālu, kura teksts angļu, dāņu, franču, holandiešu, grieķu, itāļu, portugāļu, somu, spāņu, vācu, zviedru un uzbeku valodā ir vienlīdz autentisks, nodod glabāšanā Eiropas Savienības Padomes ģenerālsekretāram.101. pantsŠo Nolīgumu Puses apstiprina saskaņā ar to procedūrām.Šis Nolīgums stājas spēkā otrā mēneša pirmajā dienā pēc dienas, kad Puses paziņo Eiropas Savienības Padomes ģenerālsekretāram, ka ir pabeigtas pirmajā daļā minētās procedūras.Ciktāl šis Nolīgums attiecas uz Kopienas un Uzbekistānas Republikas attiecībām, pēc stāšanās spēkā šis Nolīgums aizstāj Nolīgumu starp Eiropas Ekonomikas kopienu un Eiropas Atomenerģijas kopienu un Padomju Sociālistisko Republiku Savienību par tirdzniecību un ekonomisku un komerciālu sadarbību, kas noslēgts 1989. gada 18. decembrī Briselē.102. pantsJa nav pabeigtas procedūras, kas nepieciešamas, lai šis Nolīgums stātos spēkā, bet dažu šā Nolīguma daļu īstenošana uzsākta, noslēdzot Kopienas un Uzbekistānas Republikas Pagaidu nolīgumu, Puses vienojas, ka šādos apstākļos termins "Nolīguma spēkā stāšanās diena" ir diena, kad spēkā stājas Pagaidu nolīgums.+++++ TIFF +++++Hecho en Florencia, el veintiuno de junio de mil novecientos noventa y seis.Udfærdiget i Firenze den enogtyvende juni nitten hundrede og seksoghalvfems.Geschehen zu Florenz am einundzwanzigsten Juni neunzehnhundertsechsundneunzig.Έγινε στη Φλωρεντία, στις είκοσι μία Ιουνίου χίλια εννιακόσια ενενήντα έξι.Done at Florence on the twenty-first day of June in the year one thousand nine hundred and ninety-six.Fait à Florence, le vingt-et-un juin mil neuf cent quatre-vingt-seize.Fatto a Firenze, addì ventuno giugno millenovecentonovantasei.Gedaan te Florence, de eenentwintigste juni negentienhonderd zesennegentig.Feito em Florença, em vinte e um de Junho de mil novecentos e noventa e seis.Tehty Firenzessä kahdentenakymmenentenäensimmäisenä päivänä kesäkuuta vuonna tuhatyhdeksänsataayhdeksänkymmentäkuusi.Som skedde i Florens den tjugoförsta juni nittonhundranittiosex.Pour le Royaume de BelgiqueVoor het Koninkrijk BelgiëFür das Königreich Belgien+++++ TIFF +++++Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest.Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.For Kongeriget Danmark+++++ TIFF +++++Für die Bundesrepublik Deutschland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Thar ceann na hÉireannFor Ireland+++++ TIFF +++++Per la Repubblica italiana+++++ TIFF +++++Pour le Grand-Duché de Luxembourg+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++Pela República Portuguesa+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++Por las Comunidades EuropeasFor De Europæiske FællesskaberFür die Europäischen GemeinschaftenΓια τις Ευρωπαϊκές ΚοινότητεςFor the European CommunitiesPour les Communautés européennesPer le Comunità europeeVoor de Europese GemeenschappenPelas Comunidades EuropeiasEuroopan yhteisöjen puolestaFör Europeiska gemenskaperna+++++ TIFF ++++++++++ TIFF ++++++++++ TIFF +++++[1] Vienpadsmit Eiropas Savienības oficiālajās valodās (spāņu, dāņu, vācu, grieķu, angļu, franču, itāliešu, holandiešu, portugāļu, somu un zviedru valodā) sagatavotais nolīgums ir publicēts OV L 229, 31.8.1999., 3. lpp.Čehu, igauņu, latviešu, lietuviešu, ungāru, maltiešu, poļu, slovāku un slovēņu valodas versijas publicē šajā 2004. gada Īpašā izdevuma sējumā.--------------------------------------------------PIEVIENOTO DOKUMENTU SARAKSTSI pielikums | Orientējošs atvieglojumu saraksts, ko Uzbekistānas Republika piešķīrusi neatkarīgajām valstīm saskaņā ar 8. panta 3. punktu. |II pielikums | Kopienas atrunas saskaņā ar 22. panta 2. punktu. |III pielikums | Uzbekistānas atrunas saskaņā ar 22. panta 4. punktu. |IV pielikums | Finanšu pakalpojumi, kas minēti 25. panta 3. punktā. |V pielikums | Intelektuālā, rūpnieciskā un komerciālā īpašuma konvencijas, kas minētas 41. pantā. |Protokols par administratīvo iestāžu savstarpējo palīdzību muitas lietās.--------------------------------------------------NOBEIGUMA AKTSPersonas, kuras pilnvarojusi:BEĻĢIJAS KARALISTE,DĀNIJAS KARALISTE,VĀCIJAS FEDERATĪVĀ REPUBLIKA,GRIEĶIJAS REPUBLIKA,SPĀNIJAS KARALISTE,FRANCIJAS REPUBLIKA,ĪRIJA,ITĀLIJAS REPUBLIKA,LUKSEMBURGAS LIELHERCOGISTE,NĪDERLANDES KARALISTE,AUSTRIJAS REPUBLIKA,PORTUGĀLES REPUBLIKA,SOMIJAS REPUBLIKA,ZVIEDRIJAS KARALISTE,LIELBRITĀNIJAS UN ZIEMEĻĪRIJAS APVIENOTĀ KARALISTE,EIROPAS KOPIENAS dibināšanas līguma, EIROPAS OGĻU UN TĒRAUDA KOPIENAS dibināšanas līguma un EIROPAS ATOMENERĢIJAS KOPIENAS dibināšanas līguma Līgumslēdzējas puses,še turpmāk — "dalībvalstis", unEIROPAS KOPIENA, EIROPAS OGĻU UN TĒRAUDA KOPIENA un EIROPAS ATOMENERĢIJAS KOPIENA, še turpmāk — "Kopiena",no vienas puses, unUZBEKISTĀNAS REPUBLIKAS pilnvarotie,no otras puses,tiekoties Florencē, 1996. gada 21. jūnijā, lai parakstītu Partnerības un sadarbības nolīgumu par partnerības izveidi starp Eiropas Kopienām un to dalībvalstīm, no vienas puses, un Uzbekistānas Republiku, no otras puses, še turpmāk – "Nolīgums", ir pieņēmušas šādus dokumentus:Nolīgumu, ieskaitot tā pielikumus, unProtokolu par administratīvo iestāžu savstarpējo palīdzību muitas lietās.Personas, kuras pilnvarojušas dalībvalstis un Kopiena, un personas, kuras pilnvarojusi Uzbekistānas Republika, ir pieņēmušas kopīgo deklarāciju tekstus, kas minēti turpmāk un pievienoti šim Nobeiguma aktam:Kopīgā deklarācija par personas datiem,Kopīgā deklarācija par Nolīguma 5. pantu,Kopīgā deklarācija par III sadaļu,Kopīgā deklarācija par Nolīguma 14. pantu,Kopīgā deklarācija par jēdzienu "kontrole" 24. panta b) apakšpunktā un 35. pantā,Kopīgā deklarācija par Nolīguma 34. pantu,Kopīgā deklarācija par Nolīguma 41. pantu,Kopīgā deklarācija par Nolīguma 95. pantu.Personas, kuras pilnvarojušas dalībvalstis un Kopiena, un personas, kuras pilnvarojusi Uzbekistānas Republika, ir arī ņēmušas vērā šādas vēstuļu apmaiņas, kas pievienotas šim Nobeiguma aktam:Vēstuļu apmaiņa starp Kopienu un Uzbekistānas Republiku attiecībā uz uzņēmējsabiedrību dibināšanu.Personas, kuras pilnvarojušas dalībvalstis un Kopiena, un personas, kuras pilnvarojusi Uzbekistānas Republika, ir arī ņēmušas vērā šādu deklarāciju, kas pievienotas šim Nobeiguma aktam:Francijas Valdības deklarācija.+++++ TIFF +++++Hecho en Florencia, el veintiuno de junio de mil novecientos noventa y seis.Udfærdiget i Firenze den enogtyvende juni nitten hundrede og seksoghalvfems.Geschehen zu Florenz am einundzwanzigsten Juni neunzehnhundertsechsundneunzig.Έγινε στη Φλωρεντία, στις είκοσι μία Ιουνίου χίλια εννιακόσια ενενήντα έξι.Done at Florence on the twenty-first day of June in the year one thousand nine hundred and ninety-six.Fait à Florence, le vingt-et-un juin mil neuf cent quatre-vingt-seize.Fatto a Firenze, addì ventuno giugno millenovecentonovantasei.Gedaan te Florence, de eenentwintigste april negentienhonderd zesennegentig.Feito em Florença, em vinte e um de Junho de mil novecentos e noventa e seis.Tehty Firenzessä kahdentenakymmenentenäensimmäisenä päivänä kesäkuuta vuonna tuhatyhdeksänsataayhdeksänkymmentäkuusi.Som skedde i Florens den tjugoförsta juni nittonhundranittiosex.Pour le Royaume de BelgiqueVoor het Koninkrijk BelgiëFür das Königreich Belgien+++++ TIFF +++++Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brusselse Hoofdstedelijke Gewest.Diese Unterschrift verbindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.For Kongeriget Danmark+++++ TIFF +++++Für die Bundesrepublik Deutschland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Thar ceann na hÉireannFor Ireland+++++ TIFF +++++Per la Repubblica italiana+++++ TIFF +++++Pour le Grand-Duché de Luxembourg+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++Pela República Portuguesa+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++Por las Comunidades EuropeasFor De Europæiske FællesskaberFür die Europäischen GemeinschaftenΓια τις Ευρωπαϊκές ΚοινότητεςFor the European CommunitiesPour les Communautés européennesPer le Comunità europeeVoor de Europese GemeenschappenPelas Comunidades EuropeiasEuroopan yhteisöjen puolestaFör Europeiska gemenskaperna+++++ TIFF ++++++++++ TIFF ++++++++++ TIFF +++++--------------------------------------------------Kopīgā deklarācija par personu datiemPiemērojot šo Nolīgumu, Puses ir informētas par to, ka ir nepieciešams pienācīgi aizsargāt tās personas, kuru dati tiek apstrādāti, kā arī nodrošināt šādu datu brīvu apriti.--------------------------------------------------Kopīgā deklarācija par 5. pantuJa Puses vienojas, ka lietas apstākļi attaisno tikšanās augstākajā līmenī, šādas tikšanās var rīkot ad hoc.--------------------------------------------------Kopīgā deklarācija par III sadaļuVisas atsauces uz VVTT ir uz VVTT tekstu, kurā grozījumi izdarīti 1994. gadā.--------------------------------------------------Kopīgā deklarācija par 14. pantuLīdz brīdim, kad Uzbekistānas Republika pievienojas PTO, Puses rīko konsultācijas Sadarbības komitejā par ievedtarifu politiku, tostarp par izmaiņām tarifu aizsardzībā. Jo īpaši šādas apspriedes piedāvā pirms tarifa aizsardzības paaugstināšanas.--------------------------------------------------Kopīgā deklarācija par jēdzienu "kontrole" 24. panta b) apakšpunktā un 35. pantā1. Puses apliecina savstarpējo izpratni par to, ka jautājums par kontroli ir atkarīgs no konkrētā gadījuma faktiskajiem apstākļiem.2. Uzņēmējsabiedrību, piemēram, uzskata par tādu, ko "kontrolē" cita uzņēmējsabiedrība, un tādējādi par šās citas uzņēmējsabiedrības meitasuzņēmumu, ja:- citai uzņēmējsabiedrībai tieši vai netieši ir balsu vairākums vai- citai uzņēmējsabiedrībai ir tiesības iecelt vai atlaist vairākumu administratīvās struktūrvienības, pārvaldes struktūrvienības vai uzraudzības struktūrvienības locekļu, un tā vienlaikus ir meitasuzņēmuma daļas īpašniece vai locekle.3. Abas Puses uzskata, ka 2. punkta kritēriji ir neizsmeļoši.--------------------------------------------------Kopīgā deklarācija par 34. pantuTo faktu vien, ka dažu Pušu fiziskām personām vajadzīga vīza, bet citu Pušu fiziskām personām tā netiek prasīta, nevar uzskatīt par priekšrocību atcelšanu vai pasliktināšanu saskaņā ar īpašām saistībām.--------------------------------------------------Kopīgā deklarācija par 41. pantuPuses vienojas, ka šajā Nolīgumā intelektuālais, rūpnieciskais un komerciālais īpašums jo īpaši ietver autortiesības, tostarp autortiesības uz datorprogrammām, un blakustiesības, tiesības, kas saistītas ar patentiem, dizainparaugiem, ģeogrāfiskās izcelsmes norādēm, ieskaitot cilmes vietas nosaukumus, preču zīmēm un pakalpojumu zīmēm, integrālshēmu topogrāfiju, kā arī aizsardzību pret negodīgu konkurenci, kas minēta Parīzes Konvencijas par rūpnieciskā īpašuma aizsardzību un neizpaužamas tehnoloģiskās informācijas aizsardzību 10.bis pantā.--------------------------------------------------Kopīgā deklarācija par 95. pantu1. Pareizas interpretēšanas un praktiskas pielietošanas labad Puses vienojas, ka termins "īpašas steidzamības gadījumi", kas ir ietverts Nolīguma 95. pantā, nozīmē gadījumus, kad kāda no Pusēm būtiski pārkāpj šo Nolīgumu. Būtisks Nolīguma pārkāpums ir:a) atteikšanās no Nolīguma, ko nesankcionē starptautisko tiesību vispārējie noteikumi,vaib) Nolīguma 2. pantā izklāstīto būtisko elementu pārkāpšana.2. Puses vienojas, ka "attiecīgi pasākumi", kas minēti 95. pantā, ir pasākumi, ko veic saskaņā ar starptautiskajām tiesībām. Ja Puse veic kādu pasākumu īpašas steidzamības gadījumā saskaņā ar 95. pantu, otra Puse var izmantot savā labā strīdu izšķiršanas procedūru.--------------------------------------------------VĒSTUĻU APMAIŅAstarp Kopienu un Uzbekistānas Republiku saistībā ar uzņēmējsabiedrību dibināšanuA. Uzbekistānas Republikas valdības vēstuleGodātais kungs!Es atsaucos uz Partnerības un sadarbības nolīgumu, kas parafēts 1996. gada 29. aprīlī.Kā esmu uzsvēris sarunu laikā, Uzbekistānas Republika konkrētos apstākļos piešķir priviliģētu režīmu tām Kopienas uzņēmējsabiedrībām, kas dibinātas un kas darbojas Uzbekistānas Republikā. Es esmu paskaidrojis, ka tas atbilst Uzbekistānas politikai ar visiem līdzekļiem veicināt Kopienas uzņēmējsabiedrību dibināšanu Uzbekistānas Republikā.Ņemot to vērā es vēlos apliecināt, ka laika posmā starp šā Nolīguma parafēšanas dienu un attiecīgo pantu par uzņēmējsabiedrību dibināšanu stāšanos spēkā, Uzbekistānas Republika nepieņem pasākumus vai noteikumus, kas ieviestu vai pastiprinātu Kopienas uzņēmējsabiedrību diskrimināciju vis-a-vis Uzbekistānas uzņēmējsabiedrībām vai kādas trešās valsts uzņēmējsabiedrībām, salīdzinājumā ar to situāciju, kas pastāv šā Nolīguma parafēšanas dienā.Es būtu pateicīgs saņemt Jūsu apstiprinājumu par šīs vēstules saņemšanu.Godātais kungs, lūdzu, pieņemiet manus visdziļākās cieņas apliecinājumus.Uzbekistānas Republikas valdības vārdāB. Eiropas Kopienas vēstuleGodātais kungs!Pateicos par Jūsu vēstuli ar šodienas datumu, kuras teksts ir šāds:"Es atsaucos uz Partnerības un sadarbības nolīgumu, kas parafēts 1996. gada 29. aprīlī.Kā esmu uzsvēris sarunu laikā, Uzbekistānas Republika konkrētos apstākļos piešķir priviliģētu režīmu tām Kopienas uzņēmējsabiedrībām, kas dibinātas un darbojas Uzbekistānas Republikā. Es paskaidroju, ka tas atbilst Uzbekistānas politikai ar visiem līdzekļiem veicināt Kopienas uzņēmējsabiedrību dibināšanu Uzbekistānas Republikā.Ņemot to vērā es vēlos apliecināt, ka laika posmā starp šā Nolīguma parafēšanas dienu un attiecīgo pantu par uzņēmējsabiedrību dibināšanu stāšanos spēkā, Uzbekistānas Republika nepieņems pasākumus vai noteikumus, kas ieviestu vai pastiprinātu Kopienas uzņēmējsabiedrību diskrimināciju vis-a-vis Uzbekistānas uzņēmējsabiedrībām vai kādas trešās valsts uzņēmējsabiedrībām, salīdzinājumā ar to situāciju, kāda pastāv šā Nolīguma parafēšanas dienā.Es būtu pateicīgs saņemt Jūsu apstiprinājumu par šīs vēstules saņemšanu."Man ir tas gods apliecināt, ka esmu saņēmis Jūsu vēstuli.Godātais kungs, lūdzu, pieņemiet manus visdziļākās cieņas apliecinājumus.Eiropas Kopienas vārdā--------------------------------------------------Francijas Valdības deklarācijaFrancijas Republika ņem vērā, ka Partnerības un sadarbības nolīgums ar Uzbekistānas Republiku neattiecas uz aizjūras zemēm un teritorijām, kas asociētas ar Eiropas Kopienu saskaņā ar Eiropas Kopienas dibināšanas līgumu.--------------------------------------------------